3.  ลักษณะการประกอบธุรกิจและอุตสาหกรรม

ประวัติความเป็นมา

บริษัท พรีเชียส ชิพปิ้ง จำกัด (มหาชน) (“พีเอสแอล”) ก่อตั้งในปี 2532
และเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อปี 2536
โดยดำเนินธุรกิจหลักเป็นเจ้าของและเดินเรือขนส่งสินค้าแห้งเทกองไม่ประจำเส้นทาง
พีเอสแอลได้จัดโครงสร้างของบริษัทฯ เหมือนกับโครงสร้างบริษัทเดินเรือทั่วไป คือ
มีบริษัทย่อยเป็นเจ้าของเรือเพียง 1 ลำ (บางบริษัทย่อยอาจเป็นเจ้าของเรือ 2 หรือ 3 ลำ)
เพื่อจำกัดความรับผิด

ปัจจุบัน (ณ วันที่ 31 ธันวาคม 2555) พีเอสแอลมีเรือขนส่งสินค้าเทกองจำนวน 35 ลำ
และเรือขนส่งซีเมนต์จำนวน 1 ลำ (“กองเรือ”) ซึ่งกองเรือของพีเอสแอล
มีขนาดระวางรวมทั้งสิ้น 1,156,109 เดทเวทตัน โดยเรือ 29 ลำเป็นเรือธงไทย เรือ 6
ลำเป็นเรือธงสิงคโปร์ และเรือ 1 ลำ (ขนส่งซีเมนต์) เป็นเรือธงบาฮามาส
โดยเป็นเรือขนาดซุปราแมกซ์ (Supramax) จำนวน 6 ลำ และเป็นเรือขนาดแฮนดี้ไซส์
(Handysize) จำนวน 30 ลำ

(1) การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจ

ตั้งแต่ ปี 2551 ถึง 6 กุมภาพันธ์ 2556

ไตรมาส1 ปี 2551 :

-   สัญญาสั่งต่อเรือใหม่ 3 ฉบับ เพื่อสั่งต่อเรือซุปราแมกซ์ 3 ลำ (สั่งต่อเรือซุปราแมกซ์ 3 ลำ
    ครั้งที่ 2) : เมื่อวันที่ 11 กุมภาพันธ์ 2551 บริษัทฯ
    ได้ลงนามในสัญญาสั่งต่อเรือกับอู่ต่อเรือเพื่อสั่งต่อเรือขนสินค้าเทกองซุปราแมกซ์
    มีราคารวมประมาณ 114 ล้านเหรียญสหรัฐ (หรือประมาณ 38 ล้านเหรียญสหรัฐต่อลำ)
    เนื่องจากการสั่งต่อเรือใหม่ดังกล่าวเป็นส่วนหนึ่งของแผนงานการทดแทนและขยายกำลังการขนส่งที่บริษัทฯ
    กำลังดำเนินการอยู่ในขณะนี้

  เหตุผลที่บริษัทฯ สั่งต่อเรือซุปราแมกซ์ 3 ลำ เป็นครั้งที่ 2 เนื่องจาก ณ วันที่บริษัทฯ
  ลงนามในสัญญาสั่งต่อเรือ ซุปราแมกซ์ 3 ลำ ในครั้งที่ 1 นั้น
  อู่ต่อเรือไม่มีเครื่องยนต์หลักของเรือเหลืออยู่ ภายหลังเมื่อบริษัทฯ
  ได้รับการยืนยันจากอู่ต่อเรือว่าสามารถจัดหาเครื่องยนต์หลักสำหรับเรือได้อีก 3 ลำ บริษัทฯ
  จึงตกลงเข้าทำสัญญาสั่งต่อเรือ ซุปราแมกซ์ 3 ลำ เป็นครั้งที่ 2 ตามที่กล่าวข้างต้น
  และต่อมาที่ประชุมสามัญประจำปีผู้ถือหุ้น ครั้งที่ 1/2551 ซึ่งได้จัดขึ้นในวันที่ 27 มีนาคม 2551
  ได้พิจารณาและอนุมัติรายการสัญญาสั่งต่อเรือซุปราแมกซ์ 3 ลำ ครั้งที่ 2 ดังกล่าว

ไตรมาส 2 ปี 2551 :

-   นิตยสาร Marine Money ได้จัดอันดับสำหรับปี 2551 ให้พีเอสแอลอยู่ในลำดับที่ 14
    ของบรรดาบริษัทเดินเรือที่ดีที่สุดในโลก วิธีการจัดอันดับที่นิตยสาร Marine Money
    ได้ใช้ในการจัดลำดับ คือการจัดลำดับของ ยอดรวมสำคัญ 6 เกณฑ์ ได้แก่
    ผลตอบแทนรวมต่อผู้ถือหุ้น (Total return to shareholders),
    อัตราการก่อรายได้ของสินทรัพย์รวม (Asset turnover), อัตรากำไรขั้นต้น (Profit
    margin), ผลตอบแทนต่อส่วนของผู้ถือหุ้น (Return on Equity),
    ผลตอบแทนของสินทรัพย์รวม (Return on Assets) และราคาตลาดต่อมูลค่าทางบัญชี
    (Price to book value)

ไตรมาส 3 ปี 2551 :

-   วงเงินสินเชื่อจาก Den Norske Bank (DNB)
    ในฐานะเป็นผู้ให้กู้และผู้จัดหาเงินกู้ร่วมกับธนาคาร ต่างประเทศอื่นๆ จำนวน 100
    ล้านเหรียญสหรัฐ เพื่อซื้อเรือมือสอง : เมื่อวันที่ 6 มีนาคม 2551 บริษัทฯ
    และบริษัทย่อยในประเทศได้ลงนามในสัญญาวงเงินสินเชื่อหมุนเวียนหลักแบบมีหลักประกันและสัญญาให้สินเชื่อแก้ไขเพิ่มเติม
    เพื่อขอขยายระยะเวลาการเบิกถอนเงินกู้จนถึงวันที่ 31 ธันวาคม 2551 กับ Den Norske
    Bank (DNB) ในฐานะเป็นผู้ให้กู้และผู้จัดหา เงินกู้ร่วมกับธนาคารต่างประเทศอื่นๆ
    เพื่อซื้อเรือมือสอง ทั้งนี้ สินเชื่อดังกล่าว จะสิ้นสุด สัญญาวันที่ 31 ธันวาคม 2551

  ทั้งนี้ ณ วันที่ 13 กุมภาพันธ์ 2552 บริษัทฯ
  ได้ลงนามในสัญญาแก้ไขวงเงินสินเชื่อหมุนเวียนมีหลักประกัน (เพื่อซื้อเรือมือสอง)
  กับธนาคารดีเอ็นบี นอร์ แบงค์ เอเอสเอ สาขาประเทศสิงคโปร์ (DnB NOR Bank ASA
  Singapore Branch) และธนาคารต่างชาติอีก 2 ธนาคาร เพื่อขยายระยะเวลาเบิกเงินกู้
  ไปจนถึงวันที่ 31 ธันวาคม 2552 และแก้ไขเงื่อนไขอื่นโดยรวมทั้งวงเงินสินเชื่อซึ่งลดลงจาก
  200 ล้านเหรียญสหรัฐ เหลือวงเงินสินเชื่อ 100 ล้านเหรียญสหรัฐ

-   วงเงินสินเชื่อสำหรับการสั่งต่อเรือใหม่จากธนาคารดีเอ็นบี นอร์ แบงก์ เอเอสเอ
    สาขาประเทศสิงคโปร์ (DnB NOR Bank ASA, Singapore Branch) ธนาคารกสิกรไทย
    และธนาคารต่างประเทศอื่นๆ จำนวน 398.4 ล้านเหรียญสหรัฐ สำหรับเรือสั่งต่อใหม่จำนวน
    15 ลำ : เมื่อวันที่ 3 กรกฎาคม 2551 บริษัทฯ
    ได้ลงนามในสัญญาวงเงินสินเชื่อที่มีหลักประกันระยะยาว ใช้สำหรับเรือที่สั่งต่อใหม่ จำนวน
    398,400,000 เหรียญ สหรัฐอเมริกา กับธนาคารดีเอ็นบี นอร์ แบงก์ เอเอสเอ
    สาขาประเทศสิงคโปร์ (DnB NOR Bank ASA, Singapore Branch) ธนาคารกสิกรไทย
    และธนาคารต่างประเทศอื่นๆ สำหรับเรือสั่งต่อใหม่จำนวน 15 ลำ (เรือขนสินค้าเทกอง
    ขนาดแฮนดี้ไซส์ จำนวน 9 ลำ โดยแต่ละลำมีระวางบรรทุก 32,000 เดตเวทตัน
    และเรือขนส่งสินค้าเทกองขนาด ซุปราแมกซ์ จำนวน 6 ลำ โดยแต่ละลำมีระวางบรรทุก
    54,000 เดตเวทตัน ซึ่งทั้งหมดจะส่งมอบในปี 2553 และ 2555)

ไตรมาส 4 ปี 2551 :

-   รางวัลและเกียรติยศ : กรรมการผู้จัดการของบริษัทฯ ได้รับการจัดอันดับจากนิตยสาร
    Asiamoney ฉบับเดือนธันวาคม 2551 ให้เป็น “ผู้บริหารที่ดีที่สุด” จากประเทศไทย
    และได้รับการคัดเลือกเป็น “นักลงทุนสัมพันธ์ที่ดีที่สุด” จากประเทศไทย
    ในบทความเกี่ยวกับผลสำรวจการกำกับดูแลกิจการ

-   วงเงินสินเชื่อสำหรับซื้อเรือมือสองจากธนาคารกรุงไทย จำกัด (มหาชน) และธนาคารอื่น
    ในประเทศ อีก 2 ธนาคาร วงเงินจำนวน 8,750 ล้านบาท : ในระหว่างปี 2551 บริษัทฯ
    มีวงเงินสินเชื่อ 300 ล้านเหรียญสหรัฐอเมริกา กับ 3 ธนาคารในประเทศ
    สำหรับซื้อเรือมือสอง

ไตรมาส 1 ปี 2552 ถึงไตรมาส 1 ปี 2553 :

-   วงเงินสินเชื่อสำหรับจัดซื้อเรือมือสองจาก BTMU และธนาคารอื่น 4 แห่ง จำนวน 250
    ล้านเหรียญสหรัฐ : เมื่อวันที่ 14 มกราคม 2553 บริษัทฯ
    ได้ลงนามในสัญญาวงเงินสินเชื่อมีหลักประกันจำนวน 250 ล้านเหรียญ ดอลลาร์สหรัฐ กับ
    ธนาคารแห่งโตเกียว-มิตซูบิชิ ยูเอฟเจ จำกัด ธนาคารกรุงศรีอยุธยา จำกัด (มหาชน)
    ธนาคารกสิกรไทย จำกัด (มหาชน) ธนาคารเพื่อการส่งออก และนำเข้าแห่งประเทศไทย
    และธนาคารธนชาต (ทั้งหมดคือ ผู้จัดหาวงเงินและเป็นผู้ให้กู้) เพื่อบริษัทฯ
    ใช้เงินกู้นี้ในการซื้อเรือมือสองเพิ่มเติม

-   วงเงินสินเชื่อสำหรับซื้อเรือมือสองจากธนาคารกรุงไทย จำกัด (มหาชน) และธนาคารอื่น
    ในประเทศอีก 2 ธนาคาร วงเงินจำนวน 8,750 ล้านบาท : ใน วันที่ 23 กุมภาพันธ์ 2552
    บริษัทฯ ได้ลงนามในสัญญาแก้ไขวงเงินสินเชื่อมีหลักประกัน ดังกล่าว
    เพื่อขยายระยะเวลาเบิกเงินกู้ ไปจนถึงวันที่ 18 มกราคม 2553
    และแก้ไขเงื่อนไขอื่นรวมทั้งสกุลเงินของวงเงินสินเชื่อจากเหรียญดอลลาร์สหรัฐอเมริกาเป็นไทยบาท
    รวมทั้งวงเงินสินเชื่อจาก 300 ล้านเหรียญดอลลาร์สหรัฐฯ เหลือวงเงินสินเชื่อเป็นเงินบาท
    (8,750 ล้านบาท) เทียบเท่า 250 ล้านเหรียญดอลลาร์สหรัฐฯ

  ในวันที่ 29 ตุลาคม 2552 บริษัทฯ ได้ลงนามในสัญญาแก้ไขวงเงินสินเชื่อดังกล่าว
  กับธนาคารกรุงไทย ธนาคารกรุงศรีอยุธยาและธนาคารนครหลวงไทย
  เพื่อแก้ไขเพิ่มเติมให้มีวงเงินสำหรับการแลกเปลี่ยนเงินตรา (swap facility)
  โดยการเปลี่ยนหนี้เงินกู้สกุลไทยบาท (ณ เวลาเบิกถอนเงินกู้)
  ไปเป็นสกุลเงินเหรียญดอลลาร์สหรัฐ
  เพื่อจะทำให้ไม่เกิดความเสี่ยงจากอัตราแลกเปลี่ยนต่อบริษัทฯ เมื่อเงินกู้ได้ถูกเบิกใช้ ณ ปัจจุบัน
  บริษัทฯยังไม่ได้เบิกถอนเงินจากวงเงินสินเชื่อนี้ และวงเงินสินเชื่อนี้จะสามารถใช้ได้จนถึงวันที่
  18 มกราคม 2553 และเมื่อวันที่ 5 กุมภาพันธ์ 2553
  บริษัทฯได้ลงนามในสัญญาแก้ไขสินเชื่อดังกล่าว
  เพื่อขยายระยะเวลาเบิกเงินกู้ของสินเชื่อมีหลักประกันจำนวน 8,750 ล้านบาท ไปจนถึงวันที่ 29
  ธันวาคม 2553

-   ยกเลิกวงเงินสินเชื่อจาก Den Norske Bank (DNB)
    ในฐานะเป็นผู้ให้กู้และผู้จัดหาเงินกู้ร่วม กับธนาคารต่างประเทศอื่นๆ จำนวน 100
    ล้านเหรียญสหรัฐ เพื่อซื้อเรือมือสอง : เมื่อวันที่ 2 พฤศจิกายน 2552 บริษัทฯ ได้ขอยกเลิก
    วงเงินสินเชื่อหมุนเวียนมีหลักประกัน (เพื่อซื้อเรือมือสอง) จำนวน 100
    ล้านเหรียญดอลลาร์สหรัฐ จาก ธนาคาร ดีเอ็นบี นอร์ แบงค์ เอเอสเอ
    สาขาประเทศสิงคโปร์ (DnB NOR Bank ASA Singapore Branch) ร่วมกับธนาคารอื่น
    โดยมีผลตั้งแต่วันที่ 29 ตุลาคม 2552 ทั้งนี้เนื่องจากบริษัทฯไม่ได้ใช้วงเงินดังกล่าว
    และระยะเวลาการเบิกใช้วงเงินสินเชื่อจะสิ้นสุดในสิ้นปีนี้ นอกจากนี้
    บริษัทฯยังมีเงินสดสำรองและวงเงินสินเชื่ออื่น (ที่ได้อธิบายด้านล่างนี้)
    เพื่อใช้ในการซื้อเรือมือสอง ซึ่งสามารถเบิกใช้ได้ ถ้าบริษัทฯ
    ต้องการซื้อเรือมือสองหนึ่งลำหรือมากกว่าในช่วงปีนี้ ดังนั้น
    เนื่องจากน่าจะเป็นที่แน่นอนว่าบริษัทฯ คงจะไม่เบิกถอนวงเงินสินเชื่อดังกล่าวในปีนี้
    จึงเป็นการที่ดีที่จะยกเลิกวงเงินดังกล่าว และประหยัดการจ่ายค่าธรรมเนียมการใช้วงเงิน

-   แผนการปรับปรุงกองเรือสำหรับอนาคต : บริษัทฯ
    วางแผนระยะสั้น/ระยะกลางสำหรับการสั่งต่อเรือใหม่ หรือซื้อเรือมือสอง บริษัทฯ
    ยังหาราคาเรือสั่งต่อใหม่ที่น่าสนใจอย่างต่อเนื่อง

  ในไตรมาส 1 ปี 2552 จนถึงวันที่ 15 มีนาคม 2553 บริษัทฯ
  ได้ขาย/ปลดระวางเรืออายุมากที่สุดไปจำนวน 25 ลำ ขณะเดียวกัน
  บริษัทฯได้ซื้อเรือมือสองที่ใหญ่กว่าและอายุน้อยกว่า จำนวน 2 ลำ
  ซึ่งภายหลังการขาย/ปลดระวาง รวมทั้งการซื้อเรือมืองสองจำนวน 2 ลำดังกล่าว
  กองเรือของบริษัทฯมีเรือรวม 21 ลำ มีระวางบรรทุกรวม 529,925 เดทเวทตัน

-   สัญญาสั่งต่อเรือใหม่เพื่อขนส่งซีเมนต์ จำนวน 4 ลำ

(1) บันทึกความเข้าใจ (“MOU”) และสัญญา Charters กับบริษัท Ultratech Cement
    Limited : บริษัทฯ ได้ลงนามใน MOU เมื่อวันที่ 14 ตุลาคม 2552 และได้ลงนามในสัญญา
    Long Term Time Charter (“สัญญา Charters”) เมื่อวันที่ 2 ธันวาคม 2552 กับบริษัท
    Ultratech Cement Limited, Mumbai, ประเทศอินเดีย (“Charterer”)
    สำหรับสัญญา Charters จำนวนทั้งสิ้น 4 ลำ (ทั้งนี้เป็นที่แน่นอนแล้วจำนวน 3 ลำ ส่วนอีก 1
    ลำนั้น Charterer จะพิจารณาที่จะรับบริการเพิ่มเติมต่อไป) โดยเรือทั้ง 4 ลำ
    เป็นเรือที่สั่งต่อขึ้นใหม่เพื่อขนส่งซีเมนต์

(2) ร่วมทุนกับบริษัท Varada Marine Pte Ltd. (เดิมชื่อ “บริษัท PFS Shipping
    (Singapore) Pte. Limited”) (บริษัทในกลุ่มบริษัท ABG) : บริษัทฯ
    ลงนามในสัญญาร่วมทุน (Joint Venture Agreement) กับบริษัท Varada Marine Pte
    Ltd. (“Varada”)
    ซึ่งเป็นบริษัทที่จัดตั้งขึ้นภายใต้กฎหมายของประเทศสิงคโปร์และถือหุ้นทั้งหมด โดยบริษัท PFS
    Shipping (India) Ltd. ซึ่งเป็นบริษัทในกลุ่มบริษัท ABG ประเทศอินเดีย
    โดยมีวัตถุประสงค์ เพื่อปฏิบัติตาม MOU และสัญญา Charters
    รวมทั้งเพื่อประโยชน์ในการดำเนินธุรกิจที่คล้ายคลึงกันอื่นๆ ที่มีลักษณะ
    การเป็นเจ้าของและบริหารจัดการเรือเพื่อขนส่งซีเมนต์ในประเทศอินเดีย โดยลงทุนในสัดส่วน
    ที่เท่ากัน

-   รางวัลและเกียรติยศ : ในปี 2552 นายคาลิด มอยนูดดิน ฮาชิม
    กรรมการผู้จัดการของบริษัทฯ ได้รับคัดเลือกเป็น “ผู้บริหารบริษัทจดทะเบียนดีเด่น (Best
    CEO) ในกลุ่มบริษัทที่มีมูลค่าตลาดขนาดเล็กและกลาง (Small & Medium Market Cap
    Sector) โดยสมาคมนักวิเคราะห์หลักทรัพย์

-   การขายเรือเก่า: เรือเดินทะเลมีอายุการใช้งานจำกัด และเมื่อเรือมีอายุมาก
    เรือเหล่านี้ต้องถูกปลดระวางหรือขายออกไป ซึ่งบริษัทฯ ได้ขายและส่งมอบเรือไปจำนวน 4
    ลำ แก่ผู้ซื้อในปี 2553 และอีกจำนวน 1 ลำซึ่งขายในปี 2552 ได้ส่งมอบในไตรมาสหนึ่ง ปี
    2553 รายละเอียดของเรือจำนวน 5 ลำ ที่ส่งมอบให้กับผู้ซื้อ:

[]

ไตรมาส 2 ปี 2553 ถึง ไตรมาส 1 ปี 2554

-   การลงทุนของบริษัท Associated Bulk Carriers Pte. Ltd. : วันที่ 12 เมษายน
    2553 บริษัท Associated Bulk Carriers Pte. Ltd. (“บริษัท ABC”)
    ซึ่งเป็นบริษัทร่วมทุนระหว่างบริษัทฯ กับ บริษัท PFS Shipping (Singapore) Pte.
    Limited ได้จัดตั้งบริษัทย่อยที่มีวัตถุประสงค์เฉพาะ (“บริษัทย่อย SPV”) ชื่อ “ABC One
    Pte. Ltd.”, “ABC Two Pte. Ltd.” และ “ABC Three Pte. Ltd.” โดยบริษัทย่อย
    SPV ทั้ง 3 บริษัทจัดตั้งขึ้นภายใต้กฏหมายของประเทศสิงคโปร์ บริษัทย่อย SPV
    แต่ละบริษัทมีทุนจดทะเบียนเริ่มต้นที่ 1 เหรียญดอลลาร์สหรัฐอเมริกา
    โดยเรียกชำระเต็มมูลค่าแล้ว แบ่งเป็นหุ้นสามัญจำนวน 1 หุ้น มูลค่าหุ้นละ 1
    เหรียญดอลลาร์สหรัฐอเมริกา

  บริษัทย่อย SPV
  แต่ละบริษัทถูกจัดตั้งขึ้นเพื่อวัตถุประสงค์เฉพาะในการเป็นเจ้าของและบริหารจัดการเรือขนซีเมนส์หนึ่งลำ
  ทั้งนี้เพื่อให้สามารถปฎิบัติตามสัญญาเช่าเรือระยะยาวที่ได้ลงนามไปแล้วระหว่าง บริษัทฯ กับ
  Ultratech Cement Limited, Mumbai ประเทศอินเดีย สำหรับให้เช่าเรือขนซีเมนส์จำนวน
  3 ลำ.

-   การลงนามในสัญญาสั่งต่อเรือ 3 ฉบับ เพื่อสั่งต่อเรือสำหรับขนส่งซีเมนต์ จำนวน 3 ลำ :
    เมื่อวันที่ 22 เมษายน 2553 เพื่อปฎิบัติตาม MOU และสัญญา Charter ที่บริษัทฯ
    ได้ลงนามไปแล้ว บริษัทฯ ได้จัดตั้งบริษัทย่อยที่มีวัตถุประสงค์เฉพาะ (“บริษัทย่อย SPV”)
    ของบริษัท Associated Bulk Carriers Pte.Ltd. (“บริษัทร่วมทุน ABC”)
    ซึ่งเป็นบริษัทร่วมทุน ระหว่าง บริษัทฯ กับ Varanda Marine Pte Ltd
    (มีสัดส่วนการถือหุ้นร้อยละ 50:50) จำนวน 3 บริษัท ได้แก่ บริษัท ABC One Pte.Ltd.
    บริษัท ABC Two Pte.Ltd. และบริษัท ABC Three Pte. Ltd.
    โดยได้ลงนามในสัญญาสั่งต่อเรือ สำหรับขนส่งซีเมนต์ (“เรือ”) กับบริษัท ABG Shipyard
    Limited ประทศอินเดีย (“อู่ต่อเรือ”) เพื่อสั่งต่อเรือขนส่งซีเมนต์ 3 ลำ โดยมี ABG
    SHIPYARD LIMITED ประเทศอินเดีย, Website: www.abgindia.com,
    เป็นอู่ต่อเรือรายเดียวกับที่บริษัทฯได้สั่งต่อเรือ จำนวน 18 ลำไปแล้วในระหว่างปี 2550 –
    2551 โดยอู่ต่อเรือไม่ได้ถือหุ้นใดๆ ของบริษัทฯ และ/หรือบริษัทย่อย SPV และ/หรือ
    บริษัทร่วมทุน ทั้งนี้ ผู้ถือหุ้นรายใหญ่ของอู่ต่อเรือดังกล่าวเป็นหุ้นส่วนของบริษัทฯในบริษัทร่วมทุน
    (ถือหุ้นผ่านบริษัท Varanda Marine Pte Ltd.)
    ทั้งนี้เรือได้ถูกสั่งต่อเพื่อทำตามข้อตกลงของสัญญาให้เช่าเรือระยะยาวที่บริษัทฯ
    ได้ลงนามไปแล้วกับ Ultratech Cement Limited, Mumbai ประเทศอินเดีย
    สำหรับเรือขนส่งซีเมนต์ 3 ลำ อย่างไรก็ตาม
    รายการดังกล่าวไม่เข้าข่ายเป็นรายการที่เกี่ยวโยงกันสำหรับบริษัทฯ ตามประกาศ
    คณะกรรมการกำกับตลาดทุน ที่ ทจ.21/2551 เรื่อง
    หลักเกณฑ์ในการทำรายการที่เกี่ยวโยงกัน

-   รายงานสินเชื่อใหม่จำนวน22.80 ล้านเหรียญสหรัฐ จากธนาคาร NIBC BANK LTD.
    ประเทศสิงคโปร์ :

  เมื่อวันที่ 28 ตุลาคม 2553 บริษัท ABC One Pte. Ltd.
  ซึ่งเป็นหนึ่งในสามบริษัทย่อยที่ได้จัดตั้งขึ้นภายใต้กฏหมายของประเทศสิงคโปร์ (“บริษัทย่อย”)
  ของบริษัท Associated Bulk Carriers Pte.Ltd.ซึ่งเป็นบริษัทร่วมทุน (“บริษัทร่วมทุน”)
  ที่บริษัทฯถือหุ้นร้อยละ 50 ได้เข้าทำสัญญาเงินกู้มีหลักประกันจำนวน 22.80 ล้านเหรียญสหรัฐ
  จากธนาคาร NIBC BANK LTD. ประเทศสิงคโปร์ เพื่อใช้ในการสั่งต่อเรือขนส่งซีเมนต์
  เท่ากับร้อยละ 80 ของราคาสัญญาสั่งต่อเรือที่บริษัทย่อยได้สั่งต่อเมื่อวันที่ 22 เมษายน 2553
  ที่กล่าวข้างต้น

-   การได้มาของสัญญาสั่งต่อเรือใหม่ 4 ฉบับเพื่อสั่งต่อเรือซุปราแมกซ์ 4 ลำ (ขนาด 57,000
    เดดเวทตันต่อลำ) โดยการซื้อ 4 บริษัทที่จัดตั้งเพื่อวัตถุประสงค์เฉพาะ (SPCs):
    เพื่อให้เป็นไปตามแผนการลดอายุกองเรือ บริษัทฯ ได้ซื้อสัญญาสั่งต่อเรือใหม่จำนวน 4 สัญญา
    สำหรับเรือขนาดซุปราแมกซ์ จำนวน 4 ลำ โดยการซื้อ 4
    บริษัทที่จัดตั้งเพื่อวัตถุประสงค์เฉพาะ โดยบริษัท พรีเชียส ชิพปิ้ง (สิงคโปร์) จำกัด
    (บริษัทย่อยของบริษัทฯ) ได้ลงนามในสัญญา เมื่อวันที่ 10 ธันวาคม 2553 กับบริษัท Oswal
    Shipping Pte. Ltd. ประเทศสิงคโปร์ (“ผู้ขาย”)
    ซึ่งเป็นเจ้าของบริษัทที่จัดตั้งเพื่อวัตถุประสงค์เฉพาะ (Single Purpose
    Companies(“SPC”)) เพื่อซื้อหุ้นที่ออกและชำระแล้วทั้งหมด (1 ดอลลาร์สิงคโปร์
    สำหรับแต่ละบริษัท) ของบริษัท OSW6 Pte. Ltd., OSW7 Pte. Ltd., OSW8 Pte.
    Ltd. และ OSW9 Pte. Ltd. โดยแต่ละบริษัท SPC มีสัญญาสั่งต่อเรือแต่ละลำที่ได้ทำไว้ กับ
    Wuhan Guoyu Logistics Group Co., Ltd. และ Yangzhou Guoyu
    Shipbuilding Co., Ltd. (รวมกันเรียกว่า “อู่ต่อเรือ”) สำหรับ เรือขนาด ซุปราแมกซ์
    (57,000 เดตเวทตัน)

-   การแก้ไขวงเงินสินเชื่อจากธนาคารกรุงไทยจำกัด (มหาชน) และธนาคารในประเทศอีก 2
    แห่ง : เมื่อวันที่ 31 มกราคม 2554 บริษัทฯ
    ได้ลงนามในสัญญาแก้ไขวงเงินสินเชื่อมีหลักประกัน (เพื่อซื้อเรือมือสอง) กับ ธนาคารกรุงไทย
    จำกัด (มหาชน) และธนาคารในประเทศอีก 2 แห่ง เพื่อ (i)
    เปลี่ยนวงเงินที่ยังไม่ได้เบิกใช้ของส่วน A (Tranche A) ณ
    วันสิ้นสุดระยะเวลาเบิกเงินกู้ส่วน A เป็นวงเงินกู้สกุลเหรียญดอลลาร์สหรัฐอเมริกาจำนวน
    200 ล้านเหรียญดอลลาร์สหรัฐฯ โดยจะเรียกเงินกู้ส่วนนี้ว่า ส่วน C (Tranche C) (ii)
    ขยายระยะเวลาเบิกเงินกู้ของส่วน C ไปจนถึงวันที่ 29 ธันวาคม 2554 (iii)
    ขยายขอบเขตการป้องกันความเสี่ยงจากอัตราแลกเปลี่ยน
    เพื่อให้ครอบคลุมการเปลี่ยนอัตราดอกเบี้ยของสัญญาแลกเปลี่ยนเงินตรา (swaps)
    และขยายระยะเวลาของวงเงินการป้องกันความเสี่ยง

-   การจำหน่ายสัญญาสั่งต่อเรือใหม่ 3 ฉบับ
    (โดยการแปลงหนี้ใหม่ของหนี้ภายใต้สัญญาจ้างต่อเรือ) สำหรับตัวเรือ (Hull) หมายเลข
    329, 330 และ 313 : เมื่อวันที่ 18 มีนาคม 2554 บริษัทฯ ได้ลงนามในสัญญา Novation
    Agreement 3 ฉบับ กับ Global Bulk Carriers Pte Ltd. (ผู้ซื้อรายใหม่)
    เพื่อจำหน่ายสัญญาสั่งต่อเรือใหม่ 3 ฉบับ ลงวันที่ 20 กรกฎาคม 2550, ลงวันที่ 20
    กรกฎาคม 2550 และฉบับลงวันที่ 14 กันยายน 2550 สำหรับตัวเรือ (Hull) หมายเลข
    329, 330 และ 313 ตามลำดับ ซึ่งบริษัทฯได้ทำสัญญาไปแล้วกับกับอู่ต่อเรือ ABG Shipyard
    เพื่อสั่งต่อเรือ และส่งมอบเรือใหม่ 3 ลำ ตามหมายเลขตัวเรือ ที่ได้กล่าวมาแล้วข้างต้น

  เนื่องจากการประมาณเพื่อปรับเปลี่ยนกำหนดวันส่งมอบภายใต้เงื่อนไขและข้อบังคับปัจจุบันของสัญญาสั่งต่อเรือ
  มีความไม่เหมาะสมกับบริษัทฯ ดังนั้น
  บริษัทฯจึงเลือกที่จะจำหน่ายสัญญาสั่งต่อเรือเพราะการจำหน่ายสัญญาสั่งต่อเรือดังกล่าวภายใต้เงื่อนไขเหล่านี้
  จะทำให้บริษัทฯ
  ได้รับเงินงวดคืนเต็มจำนวนตามที่บริษัทฯได้ชำระให้กับอู่ต่อเรือพร้อมดอกเบี้ยร้อยละ 7.50
  ต่อปีนับจากวันที่บริษัทฯได้ชำระเงินงวดไปแต่ละงวด และได้รับเงินเพิ่มอีกจำนวน 100,000
  เหรียญสหรัฐ ต่อหนึ่งสัญญาสั่งต่อเรือใหม่ ซึ่งเงินได้จากการจำหน่ายสัญญาสั่งต่อเรือนี้ บริษัทฯ
  จะนำมาใช้ในการซื้อเรือที่มีกำหนดการส่งมอบเรือที่มีความแน่นอนมากกว่าและอาจจะมีราคาที่ต่ำกว่า

-   การชำระคืนเงินกู้ก่อนกำหนดและการยกเลิกวงเงินสินเชื่อสำหรับสัญญาสั่งต่อเรือใหม่
    ของตัวเรือหมายเลข 329, 330 และ 313 : เนื่องจากบริษัทฯ
    ได้จำหน่ายสัญญาสั่งต่อเรือจำนวน 3 ฉบับ สำหรับตัวเรือหมายเลข 329, 330 และ 313
    ตามรายละเอียดที่ได้กล่าวมาแล้วข้างต้น บริษัทฯ
    จึงทำการแจ้งการชำระคืนเงินกู้ก่อนกำหนดและการยกเลิกวงเงินสินเชื่อต่อธนาคารที่ให้วงเงินสินเชื่อเพื่อจะชำระคืนเงินกู้ที่ได้เบิกถอนแล้วสำหรับสัญญาของตัวเรือดังกล่าวข้างต้น
    และยกเลิกวงเงินกู้ส่วนคงเหลือที่ยังไม่ได้เบิกถอนของสัญญา

ไตรมาส 2 ปี 2554 ถึง ไตรมาส 1 ปี 2555

-   การลงทุนของบริษัทย่อย : เมื่อวันที่ 7 เมษายน 2554 บริษัทย่อยของบริษัทฯ คือ Precious
    Shipping (Singapore ) Pte. Limited (บริษัท “PSSL”) ได้จัดตั้ง 2
    บริษัทย่อยเพื่อเป็นเจ้าของเรือ กล่าวคือ Precious Fragrance Pte. Ltd. และ
    Precious Thoughts Pte. Ltd. โดยบริษัทย่อยเจ้าของเรือทั้ง 2
    บริษัทจัดตั้งขึ้นภายใต้กฏหมายของประเทศสิงคโปร์
    โดยบริษัทย่อยเจ้าของเรือแต่ละบริษัทมีทุนจดทะเบียนเริ่มต้นที่ 1 เหรียญดอลลาร์สิงคโปร์
    โดยเรียกชำระเต็มมูลค่าแล้ว แบ่งเป็นหุ้นสามัญจำนวน 1 หุ้น มูลค่าพาร์หุ้นละ 1
    เหรียญดอลลาร์สิงคโปร์
    บริษัทย่อยเจ้าของเรือแต่ละบริษัทถูกจัดตั้งขึ้นเพื่อวัตถุประสงค์ในการรับมอบเรือเพื่อเป็นเจ้าของเรือและบริหารจัดการเรือสั่งต่อใหม่ที่บริษัทฯได้สั่งต่อไปก่อนหน้านี้

-   การรับมอบเรือลำแรกของสัญญาสั่งต่อเรือใหม่ : เมื่อวันที่ 14 มิถุนายน 2554
    เรือลำแรกของสัญญาสั่งต่อเรือใหม่กับอู่ต่อเรือ ABG Shipyard Limited
    ได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว ได้ชื่อว่า
    “อนัญญา นารี” (“Ananya Naree”) และได้จดทะเบียนเรือในประเทศสิงคโปร์

-   การแก้ไขวงเงินสินเชื่อจำนวน 250 ล้านเหรียญสหรัฐ จากธนาคารหลายแห่ง : เมื่อวันที่ 18
    กรกฎาคม 2554 บริษัทฯ
    ได้ลงนามในสัญญาแก้ไขและเปลี่ยนแปลงวงเงินสินเชื่อมีหลักประกันวงเงิน 250
    ล้านเหรียญสหรัฐ (ฉบับแรก) สำหรับใช้ซื้อเรือมือสองเพิ่ม กับธนาคารแห่งโตเกียว-มิตซูบิชิ
    ยูเอฟเจ จำกัด, ธนาคารกรุงศรีอยุธยา จำกัด (มหาชน), ธนาคารกสิกรไทย จำกัด
    (มหาชน), ธนาคารเพื่อการส่งออกและนำเข้าแห่งประเทศไทย และธนาคาร ธนชาต จำกัด
    (มหาชน) (ในฐานะ ผู้จัดการและผู้ให้กู้) เพื่อ (1)
    ขยายระยะเวลาเบิกเงินกู้ของวงเงินสินเชื่อ ไปจนถึงวันที่ 30 มิถุนายน 2555 (2)
    ยกเลิกธนาคารเพื่อการส่งออกและนำเข้าแห่งประเทศไทยจากผู้ให้กู้
    และลดวงเงินสินเชื่อรวมเหลือ 200 ล้านเหรียญสหรัฐ

-   การซื้อเรือซุปราแมกซ์ต่อใหม่จำนวน 3 ลำ : เมื่อวันที่ 13 กันยายน 2554 บริษัท พรีเชียส
    เม็ททัลซ์ จำกัด, บริษัท พรีเชียส แลนด์ จำกัด และบริษัท พรีเชียส แพลนเนตส์ จำกัด
    (“บริษัทย่อย”) กับผู้ขายได้ลงนามครบถ้วนในหนังสือบันทึกข้อตกลงซื้อขายเรือ 3
    ฉบับสำหรับเรือเรือบรรทุกสินค้าแห้งเทกองทั้ง 3 ลำ ขนาดระวางบรรทุกลำละ 57,000
    เดทเวทตัน โดยประมาณ สร้างในสาธารณรัฐประชาชนจีน เมื่อปี 2554
    โดยแต่ละบริษัทย่อยเป็นผู้ซื้อเรือ แต่ละลำ ราคาซื้อเรือแต่ละลำเป็นเงิน 26.50
    ล้านเหรียญสหรัฐอเมริกา

-   วงเงินสินเชื่อใหม่จำนวน 84,960,000 เหรียญสหรัฐ จากธนาคาร ING Bank N.V.
    สาขาประเทศสิงคโปร์ และธนาคาร DnB NOR Bank ASA สาขาประเทศสิงคโปร์ :
    เมื่อวันที่ 14 ตุลาคม 2554 บริษัทย่อยซึ่งจัดตั้งในประเทศสิงคโปร์เพื่อวัตถุประสงค์เฉพาะ 4
    บริษัท (SPCs) ของบริษัทย่อยในประเทศสิงคโปร์ของบริษัทฯ กล่าวคือ บริษัท
    โอเอสดับเบิ้ลยู6 พีทีอี ลิมิเตด, บริษัท โอเอสดับเบิ้ลยู7 พีทีอี ลิมิเตด, บริษัท
    โอเอสดับเบิ้ลยู8 พีทีอี ลิมิเตด และบริษัท โอเอสดับเบิ้ลยู9 พีทีอี ลิมิเตด
    ได้ลงนามในสัญญาเงินกู้จำนวน 84.96 ล้านเหรียญสหรัฐ กับธนาคาร ING Bank N.V.
    สาขาประเทศสิงคโปร์ และธนาคาร DnB NOR Bank ASA, สาขาประเทศสิงคโปร์
    สำหรับใช้ชำระในวงเงินสูงสุดไม่เกินร้อยละ 80
    ของต้นทุนรวมของการได้มาของเรือขนส่งสินค้าเทกองซุปราแมกซ์ต่อใหม่ขนาดระวางบรรทุกลำละ
    57,000 เดทเวทตัน จำนวน 4 ลำ ซึ่งบริษัท SPCs ได้สั่งและต่อที่สาธารณรัฐประชาชนจีน

-   การแก้ไขสัญญาเงินกู้สำหรับเรือต่อใหม่จากธนาคาร DnB NOR Bank ASA,
    สาขาประเทศสิงคโปร์ และธนาคารอื่นบางแห่ง : เมื่อวันที่ 21 ตุลาคม 2554
    บริษัทฯและบริษัทย่อยในประเทศสิงคโปร์ ได้ลงนามในบันทึกแก้ไขเพิ่มเติมฉบับที่ 2
    ต่อท้ายสัญญาเงินกู้สำหรับเรือต่อใหม่ (เงินกู้ใช้สำหรับการสั่งต่อเรือใหม่หลายลำที่อู่ต่อเรือ
    ABG) เพื่อชำระคืนเงินกู้ก่อนกำหนดที่ได้เบิกถอนไปแล้วจำนวน 11,999,998 เหรียญสหรัฐ
    ในวันที่ 25 ตุลาคม 2554 สำหรับสัญญาสั่งต่อเรือใหม่ของตัวเรือหมายเลข 333
    และยกเลิกวงเงินกู้ส่วนคงเหลือที่ยังไม่ได้เบิกถอนจำนวน 12
    ล้านเหรียญสหรัฐสำหรับเรือลำดังกล่าว

-   การยกเลิกสัญญาซื้อเรือซุปราแมกซ์ต่อใหม่จำนวน 1 ลำ :
    อ้างถึงรายงานการการซื้อเรือซุปราแมกซ์ต่อใหม่จำนวน 3 ลำ โดย 2 บริษัทย่อยของบริษัทฯ
    ได้รับมอบเรือจำนวน 2 ลำแล้วเมื่อวันที่ 28 ตุลาคม 2554 และวันที่ 14 พฤศจิกายน 2554
    ตามลำดับ แต่บริษัท พรีเชียส แลนด์ จำกัด ซึ่งเป็นบริษัทย่อยของบริษัทฯ
    ที่ได้ลงนามในสัญญาซื้อเรือลำสุดท้ายนั้น
    ได้ยกเลิกสัญญาซื้อเรือลำสุดท้ายดังกล่าวเนื่องจากการส่งมอบล่าช้า ดังนั้น จึงมีเรือจำนวน 2
    ลำเท่านั้นที่ได้รับมอบ

-   การซื้อเรือมือสองจำนวน 2 ลำ : เมื่อวันที่ 2 ธันวาคม 2554
    บริษัทฯได้แต่งตั้งแต่ละบริษัทย่อย กล่าวคือ บริษัท พรีเชียส ทรีส์ จำกัด และบริษัท พรีเชียส
    เว็นเจอร์ส จำกัด (“บริษัทย่อย”) (ในฐานะผู้ซื้อเรือแต่ละลำ)
    และได้ลงนามครบถ้วนกับผู้ขายในหนังสือบันทึกข้อตกลงซื้อขายเรือ 2
    ฉบับรวมทั้งบันทึกข้อตกลงแนบท้ายสัญญาแต่ละฉบับสำหรับเรือบรรทุกสินค้าแห้งเทกองทั้ง 2 ลำ
    กล่าวคือ M.V.STX PIONEER และ M.V.STX QUEENSLAND ขนาดระวางบรรทุกลำละ
    34,000 เดทเวทตัน โดยประมาณ สร้างในประเทศญี่ปุ่น เมื่อปี 2548
    ราคาซื้อเรือแต่ละลำเป็นเงิน 19.50 ล้านเหรียญสหรัฐอเมริกา

-   การจำหน่ายสัญญาสั่งต่อเรือใหม่ 1 ฉบับ (โดยการแปลงหนี้ใหม่) สำหรับตัวเรือหมายเลข
    333 : เมื่อวันที่ 21 ธันวาคม 2554 บริษัทฯ ได้ลงนามในสัญญาแปลงหนี้ใหม่ (Novation
    Agreement) 1 ฉบับ กับ Global Bulk Carriers Pte. Ltd. (“ผู้ซื้อรายใหม่”)
    เพื่อจำหน่ายสัญญาสั่งต่อเรือใหม่ 1 ฉบับให้แก่ผู้ซื้อรายใหม่ (หรือตัวแทน)
    สำหรับตัวเรือหมายเลข 333 ฉบับลงวันที่ 20 กรกฎาคม 2550
    ซึ่งบริษัทฯได้ทำสัญญาไปแล้วกับกับอู่ต่อเรือ ABG Shipyard เพื่อสั่งต่อเรือและส่งมอบเรือใหม่
    1 ลำสำหรับตัวเรือดังกล่าว
    เนื่องจากการประมาณเพื่อปรับเปลี่ยนกำหนดวันส่งมอบเรือภายใต้เงื่อนไขปัจจุบันของสัญญาสั่งต่อเรือใหม่ไม่เหมาะสมสำหรับบริษัทฯ
    ดังนั้น
    บริษัทฯจึงเลือกที่จะจำหน่ายสัญญาสั่งต่อเรือเพราะการจำหน่ายสัญญาสั่งต่อเรือดังกล่าวภายใต้เงื่อนไขเหล่านี้
    จะทำให้
    บริษัทฯได้รับเงินงวดคืนเต็มจำนวนตามที่บริษัทฯได้ชำระให้กับอู่ต่อเรือพร้อมดอกเบี้ยร้อยละ
    7.50 ต่อปี นับจากวันที่บริษัทฯได้ชำระเงินงวดไปแต่ละงวด พร้อมทั้งได้รับเงินเพิ่มอีกจำนวน
    100,000 เหรียญสหรัฐต่อสัญญาสั่งต่อเรือหนึ่งฉบับ ซึ่งเงินได้จากการจำหน่ายสัญญาสั่งต่อเรือนี้
    บริษัทฯจะนำมาใช้ในการซื้อเรือที่มีกำหนดการส่งมอบเรือที่มีความแน่นอนมากกว่าและอาจจะมีราคาที่ต่ำกว่า

-   รางวัลและเกียรติยศ : ปี 2554 นิตยสาร IR Magazine ได้ยกย่องบริษัทฯ ให้เป็น
    “นักลงทุนสัมพันธ์ของบริษัทในประเทศไทยที่ดีที่สุดในตลาดสิงคโปร์” นิตยสาร IR Magazine
    ได้จัดอันดับบริษัทต่างๆ
    ที่มีการทำงานด้านนักลงทุนสัมพันธ์ที่ดีที่สุดในเอเชียเป็นเวลามากกว่าสิบปีแล้ว
    รางวัลและการจัดลำดับทั้งหมดในปี 2554 นั้น
    ได้พิจารณาจากผลการสำรวจนักลงทุนและนักวิเคราะห์มากกว่า 300 คนทั่วภูมิภาค โดยมี IR
    Insight ซึ่งเป็นบริษัทวิจัยของทางนิตยสารเป็นผู้ออกแบบงานสำรวจนี้ และควบคุมโดยบริษัท
    Maxy Moudo Research ซึ่งบริษัทวิจัยอิสระ

  นิตยสาร Marine Money ฉบับเดือนมิถุนายน/กรกฎาคม 2554
  ซึ่งเป็นฉบับที่มีการจัดอันดับบริษัทต่างๆ ได้จัดอันดับให้บริษัทฯ เป็นบริษัทเดินเรือที่ดีที่สุดเป็นอันดับที่
  45 ของโลก จากผลการดำเนินงานของบริษัทฯ ในปี 2553 เกณฑ์การตัดสินสำหรับนิตยสาร
  Marine Money ในการจัดอันดับนั้นประกอบไปด้วย 6 หลักเกณฑ์ กล่าวคือ
  ผลตอบแทนรวมต่อผู้ถือหุ้น (Total return to shareholders),
  อัตราการก่อรายได้ของสินทรัพย์รวม (Asset turnover), อัตรากำไรขั้นต้น (Profit
  margin), ผลตอบแทนต่อส่วนของผู้ถือหุ้น (Return on Equity),
  ผลตอบแทนของสินทรัพย์รวม (Return on Assets) และราคาตลาดต่อมูลค่าทางบัญชี (Price
  to book value) ด้วยแผนการปรับลดอายุกองเรือของบริษัทฯ
  บริษัทฯหวังเป็นอย่างยิ่งที่จะกลับไปอยู่หนึ่งใน 10 ลำดับแรกในปีต่อไป อย่างไรก็ตาม บริษัทฯ
  ได้ถูกจัดให้อยู่ในอันดับ 10 ของบริษัทที่มีความแข็งแกร่งทางการเงิน สิ่งนี้เป็นการบ่งบอกว่า
  บริษัทฯ
  ยังคงมีสถานะทางการเงินที่แข็งแกร่งและมีเสถียรภาพที่ดีที่จะดำเนินแผนการปรับลดอายุกองเรือให้สำเร็จโดยไม่มีความเสี่ยงหรือสถานะทางการเงินที่ตึงเครียด

-   การแก้ไขสัญญาเงินกู้สำหรับเรือต่อใหม่จากธนาคาร DNB BANK ASA, สาขาประเทศสิงคโปร์
    และธนาคารอื่นบางแห่ง : เมื่อวันที่ 19 มกราคม 2555 บริษัทฯ
    และบริษัทย่อยบางแห่งในประเทศสิงคโปร์
    ได้ลงนามในบันทึกแก้ไขเพิ่มเติมและการเข้าเป็นคู่สัญญา (“บันทึกแก้ไขเพิ่มเติม ฉบับที่ 3”)
    ต่อท้ายสัญญาเงินกู้สำหรับเรือต่อใหม่ (เงินกู้ใช้สำหรับการสั่งต่อเรือใหม่หลายลำที่อู่ต่อเรือ
    ABG) เพื่อชำระคืนเงินกู้ก่อนกำหนดที่ได้เบิกถอนไปแล้วจำนวน 7,599,999 เหรียญสหรัฐ
    ในวันที่ 25 มกราคม 2555 สำหรับสัญญาสั่งต่อเรือใหม่ของตัวเรือหมายเลข 315
    และยกเลิกวงเงินกู้ส่วนคงเหลือที่ยังไม่ได้เบิกถอนจำนวน 22,800,001 เหรียญสหรัฐ
    สำหรับเรือลำดังกล่าว รวมถึงการตกลงให้บริษัท พรีเชียส ฟราแกรนซ์ พีทีอี ลิมิเตด
    (ซึ่งจะจดทะเบียนเป็นเจ้าของเรือ “เบญจมาศ นารี” ตัวเรือหมายเลข 334) และบริษัท
    พรีเชียส ธอทส์ พีทีอี ลิมิเตด (ซึ่งจะจดทะเบียนเป็นเจ้าของเรือ “จินตนา นารี”
    ตัวเรือหมายเลข 335) เข้าร่วมเป็นคู่สัญญาในสัญญาเงินกู้สำหรับเรือต่อใหม่ฉบับดังกล่าวด้วย

-   การจำหน่ายสัญญาสั่งต่อเรือใหม่ 1 ฉบับ (โดยการแปลงหนี้ใหม่) สำหรับตัวเรือหมายเลข
    315 : เมื่อวันที่ 25 มกราคม 2555 บริษัทฯ ได้ลงนามในสัญญาแปลงหนี้ใหม่ (Novation
    Agreement) กับ Global Bulk Carriers Pte. Ltd. (“ผู้ซื้อรายใหม่”)
    เพื่อจำหน่ายสัญญาสั่งต่อเรือใหม่ 1 ฉบับให้แก่ผู้ซื้อรายใหม่ (หรือตัวแทน)
    สำหรับตัวเรือหมายเลข 315 ฉบับลงวันที่ 14 กันยายน 2550
    ซึ่งบริษัทฯได้ทำสัญญาไปแล้วกับกับอู่ต่อเรือ ABG Shipyard เพื่อสั่งต่อเรือและส่งมอบเรือ
    ใหม่ 1 ลำสำหรับตัวเรือดังกล่าว
    เนื่องจากการประมาณเพื่อปรับเปลี่ยนกำหนดวันส่งมอบเรือภายใต้เงื่อนไขปัจจุบันของสัญญาสั่งต่อเรือใหม่ไม่เหมาะสมสำหรับบริษัทฯ
    ดังนั้น
    บริษัทฯจึงเลือกที่จะจำหน่ายสัญญาสั่งต่อเรือเพราะการจำหน่ายสัญญาสั่งต่อเรือดังกล่าวภายใต้เงื่อนไขเหล่านี้
    จะทำให้บริษัทฯได้รับเงินงวดคืนเต็มจำนวนตามที่บริษัทฯได้ชำระให้กับอู่ต่อเรือพร้อมดอกเบี้ยร้อยละ
    7.50 ต่อปี นับจากวันที่บริษัทฯได้ชำระเงินงวดไปแต่ละงวด พร้อมทั้งได้รับเงินเพิ่มอีกจำนวน
    100,000 เหรียญสหรัฐต่อสัญญาสั่งต่อเรือหนึ่งฉบับ ซึ่งเงินได้จากการจำหน่ายสัญญาสั่งต่อเรือนี้
    บริษัทฯจะนำมาใช้ในการซื้อเรือที่มีกำหนดการส่งมอบเรือที่มีความแน่นอนมากกว่าและอาจจะมีราคาที่ต่ำกว่า

-   การซื้อเรือมือสองจำนวน 1 ลำ (M.V. GOOD PILGRIMS) : เมื่อวันที่ 24 มกราคม 2555
    บริษัท พรีเชียส เพิร์ลส์ จำกัด (“บริษัทย่อย”)
    ในฐานะผู้ซื้อได้ลงนามในหนังสือบันทึกข้อตกลงซื้อขายเรือกับผู้ขาย โดยผู้ซื้อและผู้ขายได้
    เปิดบัญชีร่วมกันเมื่อวันที่ 26 มกราคม 2555 ซึ่งผู้ซื้อได้ชำระเงินมัดจำในอีก 3
    วันทำการธนาคารถัดไป เรือลำดังกล่าว เป็นเรือบรรทุกสินค้าแห้งเทกอง ขนาดระวางบรรทุก
    30,162 เดทเวทตัน โดยประมาณ สร้างในประเทศอินเดีย เมื่อปี 2552
    ราคาซื้อเรือเป็นเงิน 17.70 ล้านเหรียญสหรัฐอเมริกา

-   สินเชื่อใหม่จำนวน 45.60 ล้านเหรียญสหรัฐ จากธนาคารกรุงเทพ จำกัด (มหาชน)
    สาขาประเทศสิงคโปร์ : เมื่อวันที่ 15 กุมภาพันธ์ 2555 บริษัท เอบีซี ทู พีทีอี ลิมิเตด (ABC
    TWO Pte. Ltd.) และ บริษัท เอบีซี ทรี พีทีอี ลิมิเตด (ABC THREE Pte. Ltd.)
    บริษัทย่อยที่ประเทศสิงคโปร์ (“บริษัทย่อย”) ของบริษัท แอสโซซิเอท บัลค์ แคริเออร์ พีทีอี
    ลิมิเตด (Associated Bulk Carriers Pte. Ltd.) ซึ่งเป็นบริษัทร่วมทุน
    (“บริษัทร่วมทุน”) ที่บริษัทฯ ถือหุ้นร้อยละ50 ได้ลงนามในสัญญาเงินกู้จำนวน 45.60
    ล้านเหรียญสหรัฐ กับธนาคารกรุงเทพ จำกัด (มหาชน) สาขาประเทศสิงคโปร์
    เพื่อใช้ชำระในวงเงินสูงสุดไม่เกินร้อยละ 80
    ของราคาสัญญาต่อเรือขนส่งซีเมนต์ใหม่ขนาดระวางบรรทุก ลำละ 20,000 เดทเวทตัน
    จำนวน 2 ลำ กล่าวคือ สำหรับตัวเรือหมายเลข 379 และตัวเรือหมายเลข 380
    ซึ่งบริษัทย่อยได้สั่งไป

-   สินเชื่อใหม่จำนวน 100 ล้านเหรียญสหรัฐ
    จากธนาคารเพื่อการส่งออกและนำเข้าแห่งประเทศไทย : เมื่อวันที่ 17 กุมภาพันธ์ 2555
    บริษัทฯ ได้เข้าทำสัญญาเงินกู้จำนวน 100 ล้านเหรียญสหรัฐ
    กับธนาคารเพื่อการส่งออกและนำเข้าแห่งประเทศไทย ("EXIM")
    เพื่อใช้ซื้อเรือขนส่งสินค้าแห้งเทกองต่อใหม่ หรือเรือมือสองหลายลำซึ่งบริษัทฯ
    อาจได้มาในโอกาสต่อไปในวงเงินสูงสุดไม่เกินร้อยละ 80 ของต้นทุนรวมของเรือ

-   การซื้อเรือมือสองจำนวน 1 ลำ (M.V. GOOD PRINCESS) : เมื่อวันที่ 17 กุมภาพันธ์
    2555 บริษัท พรีเชียส ฟลาวเวอร์ส จำกัด (“บริษัทย่อย”)
    ในฐานะผู้ซื้อได้ลงนามในหนังสือบันทึกข้อตกลงซื้อขายเรือกับผู้ขาย
    ผู้ซื้อได้โอนเงินมัดจำเข้าบัญชีร่วมกันเมื่อวันที่ 22 กุมภาพันธ์ 2555 เรือลำดังกล่าว
    เป็นเรือบรรทุกสินค้าแห้งเทกอง ขนาดระวางบรรทุก 30,193 เดทเวทตัน โดยประมาณ
    สร้างในประเทศอินเดีย เมื่อปี 2551 ราคาซื้อเรือเป็นเงิน 16.70 ล้านเหรียญสหรัฐอเมริกา

-   การซื้อเรือมือสองจำนวน 1 ลำ (M.V. GOOD PACIFIC) : เมื่อวันที่ 29 กุมภาพันธ์ 2555
    บริษัท พรีเชียส ฟลาวเวอร์ส จำกัด (“บริษัทย่อย”)
    ในฐานะผู้ซื้อได้ลงนามในหนังสือบันทึกข้อตกลงซื้อขายเรือกับผู้ขาย
    ผู้ซื้อได้โอนเงินมัดจำเข้าบัญชีร่วมกันเมื่อวันที่ 5 มีนาคม 2555 เรือลำดังกล่าว
    เป็นเรือบรรทุกสินค้าแห้งเทกอง ขนาดระวางบรรทุก 30,193 เดทเวทตัน โดยประมาณ
    สร้างในประเทศอินเดีย เมื่อปี 2551 ราคาซื้อเรือเป็นเงิน 16.60 ล้านเหรียญสหรัฐอเมริกา

-   สินเชื่อใหม่จำนวน 50 ล้านเหรียญสหรัฐ จากธนาคารธนชาต จำกัด (มหาชน) :
    เพื่อเป็นการต่อระยะเวลาการเบิกถอนเงินกู้สำหรับซื้อเรือมือสองวงเงิน 200
    ล้านเหรียญสหรัฐ จากธนาคารกรุงไทย จำกัด (มหาชน), ธนาคารธนชาต จำกัด (มหาชน)
    (เดิมในฐานะ ธนาคารนครหลวงไทย จำกัด (มหาชน)) และธนาคารกรุงศรีอยุธยา จำกัด
    (มหาชน) จำกัด (มหาชน) (เงินกู้) เมื่อวันที่ 9 มีนาคม 2555 บริษัทฯ
    ได้เข้าทำสัญญาเงินกู้จำนวน 50 ล้านเหรียญสหรัฐ ในเงื่อนไขของสัญญาเดิม
    กับหนึ่งในสามธนาคารข้างต้น กล่าวคือ ธนาคารธนชาต จำกัด (มหาชน) (“TBank”)
    โดยมีระยะเวลาการเบิกถอนเงินกู้จนถึงเดือนมีนาคม 2555 ทั้งนี้ วงเงินกู้ 50
    ล้านเหรียญสหรัฐดังกล่าว มาจากวงเงินกู้คงเหลือหลังจากการเบิกถอนเงินกู้จำนวน 92
    ล้านเหรียญสหรัฐ และการยกเลิกวงเงินกู้จำนวน 58 ล้านเหรียญสหรัฐในปี 2554

-   การรับมอบเรือลำแรกของสัญญาสั่งต่อเรือใหม่ : เมื่อวันที่ 26 มีนาคม 2555
    เรือลำที่สองของสัญญาสั่งต่อเรือใหม่กับอู่ต่อเรือ ABG Shipyard Limited
    ได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว ได้ชื่อว่า
    “เบญจมาศ นารี” (“Benjamas Naree”) และได้จดทะเบียนเรือในประเทศสิงคโปร์

ไตรมาส 2 ปี 2555 ถึง วันที่ 6 กุมภาพันธ์ 2556

-   รางวัลและเกียรติยศ : พิธีประกาศรางวัล Seatrade Asia Awards ซึ่งได้จัดขึ้นเมื่อวันที่
    23 เมษายน ณ โรงแรมแชงกรีลา ประเทศสิงคโปร์ ซึ่งนายคาลิค ฮาชิม
    กรรมการผู้จัดการของบริษัทฯ ได้รับรางวัล “บุคคลผู้ประสบความสำเร็จในชีวิตสำหรับปี
    2555” (The Lifetime Achievement Award for 2012)
    “เพื่อเป็นแสดงถึงผลงานที่โดดเด่นของท่านที่มีต่ออุตสาหกรรมในหลายปีที่ผ่านมา
    ทั่วภูมิภาคเอเชียและทั่วโลก” นอกจากนี้ บริษัทฯ
    ยังเป็นหนึ่งในสามผู้ได้รับการเสนอชื่อเข้าชิงรางวัล
    “ผู้ประกอบการขนส่งสินค้าแห้งเทกองแห่งปี” (The Dry Bulk Operator of the Year)
    อีกด้วย Seatrade
    เป็นองค์กรที่มีบทบาทในการให้รางวัลเพื่อพัฒนาภาคอุตสาหกรรมพาณิชยนาวีมาเป็นเวลาหลายปี
    โดยให้การรับรองความเป็นเลิศในหลากหลายสาขา ต้นกำเนิดของรางวัล Seatrade Asia
    นั้นเกิดขึ้นที่เมืองลอนดอนในปี 2531
    โดยได้รับความร่วมมือจากองค์การทางทะเลระหว่างประเทศ (IMO)
    รวมทั้งเลขาธิการองค์การทางทะเลระหว่างประเทศยังเป็นประธานคณะกรรมการตัดสินจนถึงทุกวันนี้
    โครงการประกาศรางวัลนี้สำหรับภูมิภาคเอเชียได้ถือกำเนิดขึ้นเมื่อปี 2551
    เพื่อยกระดับอุตสาหกรรมพาณิชยนาวีทั่วภูมิภาคเอเชียและเน้นย้ำถึงความเป็นเลิศทางด้านนวัตกรรมด้านความปลอดภัยและคุณภาพด้านความรับผิดชอบต่อสิ่งแวดล้อมและสังคม
    ด้านความสำเร็จและการลงทุนรวมทั้งด้านการฝึกอบรมและการให้การศึกษา

  พีเอสแอลได้รับรางวัล “การบริหารจัดการธุรกิจเรือที่ดีที่สุดประจำปี 2555” จากงาน Lloyd's
  List Asia Awards บริษัทฯ ได้รับรางวัลนี้จากความสามารถของบริษัทฯ ในการยืนหยัด
  ความมั่นคง การพัฒนากองเรือ
  และการผลักดันธุรกิจให้ก้าวไปข้างหน้าภายใต้สภาพตลาดเดินเรือที่ยากลำบากตั้งแต่ปี 2523
  นี่เป็นครั้งแรกของบริษัทฯ กับการได้รับรางวัล Lloyd's List Asia Awards
  กรรมการตัดสินได้กล่าวถึงความสามารถของบริษัทฯ
  ในการลดค่าใช้จ่ายในการเดินเรือและความเข้มงวดในการบริหารความเสี่ยง
  แม้ว่าในขณะนี้ผู้ประกอบการเรือขนส่งสินค้าแห้งเทกองต้องเผชิญความท้าทายมากมาย
  ตามความคิดเห็นของคณะกรรมการตัดสิน บริษัทฯ ได้หลีกเลี่ยง “บาป 7 ประการ (the seven
  deadly sins)” ด้วยการไม่ซื้อเรือในช่วงฟองสบู่ ซึ่งส่งผลให้ตอนนี้บริษัทฯ
  สามารถซื้อเรือมือสองสภาพดีมากในราคาต่ำในช่วงสภาวะตลาดตกต่ำเช่นนี้

  นิตยสาร Marine Money ประจำเดือนมิถุนายน/กรกฎาคม 2555 ได้จัดให้บริษัทฯอยู่ในอันดับที่
  23 ของบริษัทขนส่งทางเรือที่ดีที่สุดในโลกสำหรับปี 2554 เกณฑ์การตัดสินสำหรับนิตยสาร
  Marine Moneyในการจัดอันดับนั้นประกอบไปด้วย 6 หลักเกณฑ์ กล่าวคือ
  ผลตอบแทนรวมต่อผู้ถือหุ้น (Total return to shareholders),
  อัตราการก่อรายได้ของสินทรัพย์รวม (Asset turnover), อัตรากำไรขั้นต้น (Profit
  margin), ผลตอบแทนต่อส่วนของผู้ถือหุ้น (Return on Equity),
  ผลตอบแทนของสินทรัพย์รวม (Return on Assets) และราคาตลาดต่อมูลค่าทางบัญชี (Price
  to book value) และบริษัทฯยังได้ถูกจัดให้อยู่ในอันดับ 5
  ในเรื่องบริษัทที่มีความแข็งแกร่งทางการเงิน โดยระบุว่า
  บริษัทฯยังคงมีสถานะทางการเงินที่แข็งแกร่งต่อไป ทั้งนี้
  หากจะรวมการจัดอันดับผลการดำเนินงานกับการจัดอันดับความแข็งแกร่งทางการเงินเข้าด้วยกัน
  บริษัทฯ จะถูกจัดให้อยู่ในอันดับที่ 9 ของบริษัทขนส่งทางเรือที่ดีที่สุดในโลก
  สิ่งเหล่านี้แสดงให้เห็นว่าบริษัทฯ
  มีการบริหารที่ดีในการดำเนินแผนการลดอายุกองเรือให้สำเร็จลุล่วงโดยปราศจากความเสี่ยงที่เกินควรหรือสถานะทางการเงินที่ตึงเครียด

-   รายงานการแก้ไขวงเงินสินเชื่อ จากธนาคารหลายแห่ง : เมื่อวันที่ 19 กรกฎาคม 2555
    บริษัทฯ ได้ลงนามในสัญญาแก้ไขและเปลี่ยนแปลงวงเงินสินเชื่อมีหลักประกัน (ฉบับที่สอง)
    วงเงิน 250 ล้านเหรียญสหรัฐ (ฉบับแรก) (วงเงินลดลงเหลือ 200 ล้านเหรียญสหรัฐ
    เมื่อวันที่ 18 กรกฎาคม 2554) สำหรับใช้ซื้อเรือมือสองเพิ่ม กับธนาคารแห่งโตเกียว-มิตซูบิชิ
    ยูเอฟเจ จำกัด, ธนาคารกรุงศรีอยุธยา จำกัด (มหาชน), ธนาคารกสิกรไทย จำกัด
    (มหาชน) และธนาคาร ธนชาต จำกัด (มหาชน) (ในฐานะ ผู้จัดการและผู้ให้กู้)
    โดยมีรายละเอียดการแก้ไขและเปลี่ยนแปลง หลักๆ ดังต่อไปนี้ (1)
    ขยายระยะเวลาเบิกเงินกู้ของวงเงินสินเชื่อ ไปจนถึงวันที่ 30 มิถุนายน 2556 (เดิม วันที่
    30 มิถุนายน 2555) (2) ยกเลิกธนาคารกรุงศรีอยุธยา จำกัด (มหาชน) จากผู้ให้กู้
    และลดวงเงินสินเชื่อรวมเหลือ 150 ล้านเหรียญสหรัฐ (3)
    แก้ไขมาร์จิ้นสำหรับดอกเบี้ยของเงินกู้

-   รายงานการแก้ไขสัญญาเงินกู้สำหรับเรือต่อใหม่จากธนาคาร DNB BANK ASA,
    สาขาประเทศสิงคโปร์ และธนาคารอื่นบางแห่ง : เมื่อวันที่ 24 กรกฎาคม 2555
    บริษัทฯและบริษัทย่อยบางแห่งในประเทศสิงคโปร์ ได้ลงนามในบันทึกแก้ไขเพิ่มเติม ฉบับที่ 4
    ต่อท้ายสัญญาเงินกู้สำหรับเรือต่อใหม่ (เงินกู้ใช้สำหรับการสั่งต่อเรือใหม่หลายลำที่อู่ต่อเรือ
    ABG) เพื่อชำระคืนเงินกู้ก่อนกำหนดที่ได้เบิกถอนไปแล้วจำนวน 7,599,999 เหรียญสหรัฐ
    สำหรับสัญญาสั่งต่อเรือใหม่ของตัวเรือหมายเลข 316 ในวันที่ 27 กรกฎาคม 2555
    และยกเลิกวงเงินกู้ส่วนคงเหลือที่ยังไม่ได้เบิกถอนจำนวน 22,800,001 เหรียญสหรัฐ
    สำหรับเรือลำดังกล่าว

-   รายงานการรับมอบเรือลำแรกของสัญญาสั่งต่อเรือใหม่ ในประเทศจีน : เมื่อวันที่ 10
    สิงหาคม 2555 เรือลำแรกจากสัญญาสั่งต่อเรือใหม่จำนวน 4 ฉบับกับอู่ต่อเรือ Yangzhou
    Guoyu Shipbuilding Co., Ltd.
    ในประเทศจีนได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว
    ได้ชื่อว่า “อภิรดี นารี” (“Apiradee Naree”) และได้จดทะเบียนเรือในประเทศสิงคโปร์

-   รายงานการแก้ไขสัญญาเงินกู้สำหรับเรือต่อใหม่จากธนาคาร DNB BANK ASA,
    สาขาประเทศสิงคโปร์ และธนาคารอื่นบางแห่ง : เมื่อวันที่ 24 สิงหาคม 2555
    บริษัทฯและบริษัทย่อยบางแห่งในประเทศสิงคโปร์ ได้ลงนามในบันทึกแก้ไขเพิ่มเติม ฉบับที่ 5
    ต่อท้ายสัญญาเงินกู้สำหรับเรือต่อใหม่ (เงินกู้ใช้สำหรับการสั่งต่อเรือใหม่หลายลำที่อู่ต่อเรือ
    ABG) จากธนาคาร DNB BANK ASA, สาขาประเทศสิงคโปร์ และธนาคารอื่นบางแห่ง
    โดยมีการแก้ไขเปลี่ยนแปลงหลักๆ ในเงื่อนใขของตัวเรือหมายเลข 335, 336, 337, 316,
    348, 347 และ 349

-   รายงานการแก้ไขสัญญาสั่งต่อเรือสำหรับตัวเรือหมายเลข 335 : เมื่อวันที่ 27 สิงหาคม
    2555 บริษัทฯ ได้ลงนามในบันทึกข้อตกลงแนบท้ายสัญญาสั่งต่อเรือฉบับลงวันที่ 20 กรกฎาคม
    2550 กับ อู่ต่อเรือ ABG สำหรับการต่อสร้างตัวเรือหมายเลข 335
    โดยมีรายละเอียดการแก้ไขหลักๆ ดังต่อไปนี้ (1) แก้ไขราคาเรือจากจำนวน 29,999,997
    เหรียญสหรัฐ เป็นจำนวน 23,000,000 เหรียญสหรัฐ (2) แก้ไขวันส่งมอบเรือจากวันที่ 30
    มีนาคม 2555 (รวมระยะเวลาผ่อนผัน 90 วัน) เป็นวันที่ 31 มกราคม 2556

-   รายงานการซื้อเรือต่อใหม่จำนวน 2 ลำ : เมื่อวันที่ 27 สิงหาคม 2555 บริษัท พรีเชียส
    แลนด์ จำกัด และบริษัท พรีเชียส เลคส์ จำกัด (“บริษัทย่อย”)
    โดยแต่ละบริษัทย่อยเป็นผู้ซื้อเรือแต่ละลำ
    ในฐานะผู้ซื้อได้ลงนามในหนังสือบันทึกข้อตกลงซื้อขายเรือแต่ละลำกับผู้ขาย
    ผู้ซื้อได้โอนเงินมัดจำเข้าบัญชีร่วมกันเมื่อวันที่ 28 สิงหาคม 2555 เรือแต่ะลำลำดังกล่าว
    เป็นเรือบรรทุกสินค้าแห้งเทกอง ขนาดระวางบรรทุก 34,000 เดทเวทตัน โดยประมาณ
    สร้างในสาธารณรัฐประชาชนจีน เมื่อปี 2555 ราคาซื้อเรือแต่ละลำเป็นเงิน 19.40
    ล้านเหรียญสหรัฐอเมริกา

-   รายงานการจำหน่ายสัญญาสั่งต่อเรือใหม่ (โดยการแปลงหนี้ใหม่) สำหรับตัวเรือหมายเลข
    336, 340, 316 และ 347 : เมื่อวันที่ วันที่ 10 กันยายน 2555 บริษัทฯ
    ได้ลงนามในสัญญาแปลงหนี้ใหม่ (Novation Agreement) กับ Global Bulk Carriers
    Pte. Ltd. (“ผู้ซื้อรายใหม่”) เพื่อจำหน่ายสัญญาสั่งต่อเรือใหม่ 4 ฉบับให้แก่ผู้ซื้อรายใหม่
    (หรือตัวแทน) สำหรับตัวเรือหมายเลข 336, 340, 316 และ 347 ฉบับลงวันที่ 20
    กรกฎาคม 2550, 20 กรกฎาคม 2550, 14 กันยายน 2550 และ 11 กุมภาพันธ์ 2551
    ตามลำดับ 315 ซึ่งบริษัทฯได้ทำสัญญาไปแล้วกับกับอู่ต่อเรือ ABG Shipyard
    เพื่อสั่งต่อเรือและส่งมอบเรือ ใหม่ 4 ลำสำหรับตัวเรือดังกล่าว
    เนื่องจากการส่งมอบเรือล่าช้าอย่างไม่มีกำหนดและได้ล่วงเลยวันบอกเลิกตามสัญญาสั่งต่อเรือของตัวเรือหมายเลข
    336 และ 316 รวมทั้งคาดว่าตัวเรือหมายเลข 340 และ 347 จะส่งมอบล่าช้าเช่นเดียวกัน
    ดังนั้น บริษัทฯ
    จึงเลือกที่จะจำหน่ายสัญญาสั่งต่อเรือเพราะการจำหน่ายสัญญาสั่งต่อเรือดังกล่าวภายใต้เงื่อนไขเหล่านี้
    จะทำให้บริษัทฯได้รับเงินงวดคืนเต็มจำนวนตามที่บริษัทฯ
    ได้ชำระให้กับอู่ต่อเรือพร้อมดอกเบี้ยร้อยละ 7.5 ต่อปี
    นับจากวันที่บริษัทฯได้ชำระเงินงวดไปแต่ละงวด และค่าชดเชยเพิ่มเติม
    ซึ่งเงินได้จากการจำหน่ายสัญญาสั่งต่อเรือนี้
    บริษัทฯสามารถนำมาซื้อเรือที่มีกำหนดการส่งมอบเรือที่มีความแน่นอนมากกว่าและอาจจะมีราคาที่ต่ำกว่า

-   รายงานการรับมอบเรือลำที่สองของสัญญาสั่งต่อเรือใหม่ ในประเทศจีน : เมื่อวันที่ 19
    กันยายน 2555 เรือลำที่สองจากสัญญาสั่งต่อเรือใหม่จำนวน 4 ฉบับกับอู่ต่อเรือ Yangzhou
    Guoyu Shipbuilding Co., Ltd.
    ในประเทศจีนได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว
    ได้ชื่อว่า “บารนี นารี” (“Baranee Naree”) และได้จดทะเบียนเรือในประเทศสิงคโปร์

-   รายงานการรับมอบเรือลำที่สามของสัญญาสั่งต่อเรือใหม่ ในประเทศจีน : เมื่อวันที่ 22
    ตุลาคม 2555 เรือลำที่สามจากสัญญาสั่งต่อเรือใหม่จำนวน 4 ฉบับกับอู่ต่อเรือ Yangzhou
    Guoyu Shipbuilding Co., Ltd.
    ในประเทศจีนได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว
    ได้ชื่อว่า “ชญานี นารี” (“Chayanee Naree”) และได้จดทะเบียนเรือในประเทศสิงคโปร์

-   รายงานการรับมอบเรือลำสุดท้ายของสัญญาสั่งต่อเรือใหม่ ในประเทศจีน : เมื่อวันที่ 29
    พฤศจิกายน 2555 เรือลำสุดท้ายจากสัญญาสั่งต่อเรือใหม่จำนวน 4 ฉบับกับอู่ต่อเรือ
    Yangzhou Guoyu Shipbuilding Co., Ltd.
    ในประเทศจีนได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ โดยเรือลำดังกล่าว
    ได้ชื่อว่า “ดารณี นารี” (“Daranee Naree”) และได้จดทะเบียนเรือในประเทศสิงคโปร์

-   การลงนามสัญญาสั่งต่อเรือใหม่ จำนวน 2 ฉบับ สำหรับเรือขนส่งซีเมนต์ จำนวน 2 ลำ :
    เมื่อวันที่ 5 ธันวาคม 2555 บริษัทย่อยในประเทศสิงคโปร์ของบริษัทร่วมของบริษัทฯ กล่าวคือ
    ABC Two Pte. Ltd. และ ABC Three Pte. Ltd. (โดยแต่ละบริษัทจะเรียกว่า
    “ผู้ซื้อ”) ซึ่งแต่ละบริษัทได้ลงนามสัญญาสั่งต่อเรือใหม่จำนวน 1 ฉบับ สำหรับเรือขนส่งซีเมนต์
    ขนาด 20,000 เดทเวทตัน โดยประมาณ จำนวน 1 ลำ กับผู้ขายในสาธารณรัฐประชาชนจีน
    ผู้ซื้อแต่ละรายกับผู้ขายได้ตกลงกันในสัญญาสั่งต่อเรือแต่ละฉบับโดยกำหนดราคาเรือแต่ละลำเป็นเงิน
    24.18 ล้านเหรียญสหรัฐอเมริกา (“ราคาตามสัญญา”) ดังนั้น
    ราคารวมตามสัญญาของเรือทั้งสองลำเป็นเงิน 48.36 ล้านเหรียญสหรัฐอเมริกา ทั้งนี้
    ราคาตามสัญญาของเรือแต่ละลำจะถูกแบ่งชำระออกเป็น 5 งวด

-   รายงานการซื้อเรือมือสองจำนวน 2 ลำ (M.V. GOOD PRIDE และ M.V. GOOD
    PRECEDENT) : เมื่อวันที่ 27 ธันวาคม 2555 บริษัท พรีเชียส พอนด์ส จำกัด และบริษัท
    พรีเชียส คอมเม็ทส์ จำกัด (“บริษัทย่อย”) โดยแต่ละบริษัทย่อยเป็นผู้ซื้อเรือแต่ละลำ
    ในฐานะผู้ซื้อได้ลงนามในหนังสือบันทึกข้อตกลงซื้อขายเรือแต่ละลำกับผู้ขาย
    เรือแต่ะลำลำดังกล่าว เป็นเรือบรรทุกสินค้าแห้งเทกอง ขนาดระวางบรรทุก 53,000
    เดทเวทตัน โดยประมาณ สร้างในประเทศอินเดีย เมื่อปี 2553 และปี 2554 ตามลำดับ
    ราคาซื้อเรือแต่ละลำเป็นเงิน 13.25 ล้านเหรียญสหรัฐอเมริกา และ 14.25
    ล้านเหรียญสหรัฐอเมริกา ตามลำดับ

-   รายงานการแก้ไขสินเชื่อจากธนาคารเพื่อการส่งออกและนำเข้าแห่งประเทศไทย : เมื่อวันที่
    27 ธันวาคม 2555 บริษัทฯ ได้ลงนามในสัญญาแก้ไขสัญญาเงินกู้วงเงิน 100 ล้านเหรียญสหรัฐ
    เพื่อใช้ซื้อเรือขนส่งสินค้าแห้งเทกองต่อใหม่หรือเรือมือสองหลายลำ
    กับธนาคารเพื่อการส่งออกและนำเข้าแห่งประเทศไทย ("EXIM")
    โดยหลักเพื่อขยายระยะเวลาเบิกเงินกู้ของวงเงินที่ยังไม่ได้เบิกถอนจำนวน 69.98
    ล้านเหรียญสหรัฐ ไปจนถึงวันที่ 30 ธันวาคม 2556 (จากเดิมวันที่ 30 ธันวาคม 2555)

-   รายงานการรับมอบเรือลำที่สามของสัญญาสั่งต่อเรือใหม่ : เมื่อวันที่ 15 มกราคม 2556
    เรือลำที่สามจากสัญญาสั่งต่อเรือใหม่กับอู่ต่อเรือ ABG Shipyard Limited
    ในประเทศอินเดียได้เสร็จสิ้นสมบูรณ์และได้ส่งมอบให้กับบริษัทย่อยของบริษัทฯ
    โดยเรือลำดังกล่าว ได้ชื่อว่า “จินตนา นารี” (“Chintana Naree”)
    และได้จดทะเบียนเรือในประเทศสิงคโปร์

-   รายงานการยกเลิกสัญญาสั่งต่อเรือขนส่งซีเมนต์ขนาด 20,000 เดทเวทตัน จำนวน 1 ลำ
    ตัวเรือหมายเลข 380 ซึ่งสั่งต่อไว้ที่อู่ต่อเรือ ABG : เมื่อวันที่ 18 มกราคม 2556
    บริษัทย่อยของบริษัทซึ่งเป็นกิจการที่ควบคุมร่วมกันในประเทศสิงคโปร์ของบริษัทฯ กล่าวคือ ABC
    Three Pte. Ltd. (“ผู้ซื้อ”) ได้ลงนามสัญญายกเลิกสัญญาสั่งต่อเรือใหม่ฉบับลงวันที่ 22
    เมษายน 2553 ระหว่างผู้ซื้อกับ ABG Shipyard Limited (“อู่ต่อเรือ”)
    เพื่อต่อเรือขนส่งซีเมนต์จำนวน 1 ลำขนาด 20,000 เดทเวทตัน ตัวเรือหมายเลข 380
    (“เรือ”) เนื่องจากบริษัทฯ
    ได้สั่งต่อเรือลำดังกล่าวกับอู่ต่อเรือที่ประเทศจีนไปแล้วตามรายงานการเปิ
    ดเผยข้อมูลต่อตลาดหลักทรัพย์ฯ ลงวันที่ 6 ธันวาคม 2555 ตามเงื่อนไขในสัญญายกเลิก
    อู่ต่อเรือได้คืนเงินให้แก่ผู้ซื้อแล้วจำนวน 5,700,000 เหรียญสหรัฐ
    (ซึ่งเป็นเงินงวดแรกที่ผู้ซื้อได้ชำระให้แก่อู่ต่อเรือตามสัญญาสั่งต่อเรือใหม่)
    พร้อมดอกเบี้ยจำนวน 1,004,918 บาทซึ่งเท่ากับอัตราร้อยละ 7.5 ต่อปี
    นับตั้งแต่วันที่ได้ชำระเงินงวดดังกล่าวไป

-   รายงานการซื้อหุ้นสามัญจำนวน 1 หุ้นทุนจดทะเบียนของ Associated Bulk Carriers
    Pte. Ltd. : เมื่อวันที่ 18 มกราคม 2556 บริษัทฯ (ในฐานะผู้ซื้อ)
    ได้ลงนามหนังสือสัญญาซื้อขายหุ้นสามัญจำนวน 1 หุ้น คิดเป็นสัดส่วนร้อยละ 50
    ของทุนจดทะเบียนของ Associated Bulk Carriers Pte. Ltd. (“บริษัทร่วมทุน”)
    ซึ่งเดิมบริษัทฯ ถือหุ้นร้อยละ 50 กับ Varada Marine Pte. Ltd. (เดิมชื่อ PFS
    Shipping (Singapore) Pte. Ltd.) (ในฐานะผู้ขาย) ซึ่งถือหุ้นอีกร้อยละ 50
    ก่อนการทำรายการซื้อขายนี้ เพื่อให้บริษัทฯ มีอำนาจควบคุมร้อยละ 100
    ในบริษัทร่วมทุนและบริษัทย่อยทั้งหมดของบริษัทร่วมทุนซึ่งบริษัทย่อยแต่ละบริษัทได้ทำสัญญา Time
    Charter และสัญญาสั่งต่อเรือใหม่สำหรับเรือขนส่งซีเมนต์ ราคาซื้อหุ้นเป็นเงิน 1
    เหรียญสหรัฐ ซึ่งได้ชำระโดยบริษัทฯ
    และการชำระคืนเงินกู้ยืมผู้ถือหุ้นคงเหลือซึ่งผู้ขายได้เคยให้แก่บริษัทร่วมทุนเป็นเงิน 13.99
    ล้านเหรียญสหรัฐ โดยบริษัทร่วมทุนให้แก่ผู้ขายในวันสรุปสัญญาเมื่อวันที่ 18 มกราคม 2556

-   รายงานการลงทุนของ Associated Bulk Carriers Pte. Ltd. : เมื่อวันที่ 6
    กุมภาพันธ์ 2556 Associated Bulk Carriers Pte. Ltd.
    ซึ่งเป็นบริษัทย่อยในประเทศสิงคโปร์ของบริษัทฯ
    ได้จัดตั้งบริษัทย่อยที่มีวัตถุประสงค์เฉพาะเพิ่มอีก 1 บริษัท กล่าวคือ ABC FOUR PTE. LTD.
    (“บริษัทย่อย SPV”) โดยบริษัทย่อย SPV นี้จัดตั้งขึ้นภายใต้กฏหมายของประเทศสิงคโปร์
    มีทุนจดทะเบียนเริ่มต้นที่ 1 เหรียญดอลลาร์สหรัฐอเมริกา โดยเรียกชำระเต็มมูลค่าแล้ว
    แบ่งเป็นหุ้นสามัญจำนวน 1 หุ้น มูลค่าหุ้นละ 1 เหรียญดอลลาร์สหรัฐอเมริกา
    เพื่อวัตถุประสงค์เฉพาะในการเป็นเจ้าของและบริหารจัดการเรือขนส่งซีเมนต์เพิ่มอีกหนึ่งลำ
    (ลำที่ 4) ทั้งนี้
    เพื่อให้สามารถปฎิบัติตามสัญญาเช่าเรือระยะยาวที่ได้กำลังจะลงนามระหว่างบริษัทฯ กับ
    Charterer ซึ่งบริษัทฯ ได้เคยทำสัญญาเช่าเรือระยะยาว 3
    ฉบับสำหรับเรือขนส่งซีเมนต์จำนวน 3 ลำไปแล้วก่อนหน้านี้

______________________________________________________________________________________________________

จากอดีตถึงปัจุจบันบริษัทฯ
ไม่มีการเปลี่ยนแปลงอันมีนัยสำคัญที่กระทบต่อโครงสร้างและอำนาจการควบคุมบริษัทฯ
กล่าวคือบริษัทฯ บริหารงานโดยคณะกรรมการที่ได้รับการแต่งตั้งจากมติที่ประชุมผู้ถือหุ้น ซึ่งมี บริษัท
โกลเบ็กซ์ คอร์ปอเรชั่น จำกัด เป็นผู้ถือหุ้นรายใหญ่มาตั้งแต่เริ่มต้น โดยมี นายคาลิด มอยนูดดิน
ฮาชิม เป็นกรรมการผู้จัดการ

(2) ภาพรวมลักษณะของธุรกิจ และอุตสาหกรรมของบริษัทฯ และบริษัทย่อย

1. ลักษณะของธุรกิจ

1.1 ความเป็นมา

บริษัท พรีเชียส ชิพปิ้ง จำกัด (มหาชน) (“พีเอสแอล”) ก่อตั้งในปี 2532
และเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อปี 2536
โดยดำเนินธุรกิจหลักเป็นเจ้าของและเดินเรือขนส่งสินค้าแห้งเทกองไม่ประจำเส้นทาง
พีเอสแอลได้จัดโครงสร้างของบริษัทฯ เหมือนกับโครงสร้างบริษัทเดินเรือทั่วไป คือ
มีบริษัทย่อยเป็นเจ้าของเรือเพียง 1 ลำ (บางบริษัทย่อยอาจเป็นเจ้าของเรือ 2 หรือ 3 ลำ)
เพื่อจำกัดความรับผิด

ปัจจุบัน (ณ วันที่ 31 ธันวาคม 2555) พีเอสแอลมีเรือขนส่งสินค้าเทกองจำนวน 35 ลำ
และเรือขนส่งซีเมนต์จำนวน 1 ลำ (“กองเรือ”) ซึ่งกองเรือของพีเอสแอล
มีขนาดระวางรวมทั้งสิ้น 1,156,109 เดทเวทตัน โดยเรือ 29 ลำเป็นเรือธงไทย เรือ 6
ลำเป็นเรือธงสิงคโปร์ และเรือ 1 ลำ (ขนส่งซีเมนต์) เป็นเรือธงบาฮามาส
โดยเป็นเรือขนาดซุปราแมกซ์ (Supramax) จำนวน 6 ลำ และเป็นเรือขนาดแฮนดี้ไซส์
(Handysize) จำนวน 30 ลำ

พีเอสแอลจัดเป็นหนึ่งในบริษัทเดินเรือที่ใหญ่ที่สุดที่ดำเนินธุรกิจเป็นเจ้าของเรืออเนกประสงค์ขนาดเล็ก
(ขนาด 10,000 ถึง 30,000 เดทเวทตัน)
สำหรับขนส่งสินค้าแห้งเทกองในตลาดการเดินเรือแบบไม่ประจำเส้นทาง
ผู้ประกอบธุรกิจในกลุ่มนี้มีความหลากหลายและมีลักษณะเฉพาะ กล่าวคือ
ผู้ประกอบการส่วนใหญ่จะเป็นเจ้าของเรือขนาดดังกล่าวเพียง 2 หรือ 3 ลำเท่านั้น
ทำให้พีเอสแอลเป็นหนึ่งในผู้ประกอบการรายใหญ่ที่สุดในกลุ่มนี้ นอกจากนี้ ในปี 2550 - 2551
บริษัทฯ ได้เข้าสู่กลุ่มธุรกิจเดินเรือในขนาดซุปราแมกซ์โดยได้สั่งต่อเรือใหม่จำนวน 6 ลำ
โดยในจำนวนนี้มี 4 ลำได้ถูกขายต่อโดยการแปลงหนี้ใหม่ คงเหลือเรือสั่งต่อใหม่จำนวน 2 ลำ
ซึ่งมีกำหนดรับมอบในปี 2556 - 2557 ในระหว่างปี 2553 บริษัทฯ
ได้ขยายธุรกิจเดินเรือในขนาดซุปราแมกซ์มากขึ้นโดยการเข้าซื้อสัญญาสั่งต่อเรือใหม่ จำนวน 4
สัญญา สำหรับต่อเรือซุปราแมกซ์ 4 ลำ ซึ่งได้รับมอบแล้วในปี 2555 ทั้งนี้ บริษัทฯ
ได้ขยายธุรกิจในการเดินเรือขนาดนี้ในปี 2554 โดยการซื้อเรือขนาดดังกล่าวเพิ่มจำนวน 2
ลำในช่วงไตรมาสสุดท้ายของปี 2554 นอกจากนั้น เมื่อสิ้นปี 2555 บริษัทฯ
ยังได้ลงนามสัญญาซื้อขายเรือขนาดซุปราแมกซ์เพิ่มอีก 2 ลำ
ซึ่งมีกำหนดรับมอบในช่วงไตรมาสแรกของปี 2556 ทั้งนี้
ผู้ควบคุมบริหารการเดินเรือด้านเทคนิคของกองเรือพีเอสแอล คือ บริษัท เกรท เซอร์เคิล ชิปปิ้ง
เอเยนซี่ จำกัด ซึ่งเป็นบริษัทย่อยของพีเอสแอล และเป็นบริษัทที่ได้รับการรับรองมาตรฐาน ISO
9001 ซึ่งต่อมาได้เปลี่ยนเป็นมาตรฐานระบบการจัดการสิ่งแวดล้อม มอก. 14001 (ISO 14001)
ทำให้บริษัท เกรท เซอร์เคิล ชิปปิ้ง เอเยนซี่ จำกัด
เป็นหนึ่งในบรรดาบริษัทให้บริการบริหารเรือขนส่งสินค้าแห้งเทกองเพียงไม่กี่แห่งที่ได้ใบรับรองมาตรฐานระบบการจัดการสิ่งแวดล้อม
มอก. 14001 (ISO 14001)

พีเอสแอลบริหารงานกองเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลก
สินค้าพื้นฐานที่กองเรือพีเอสแอลขนส่ง คือ สินค้าทางการเกษตร เหล็ก ปุ๋ย สินแร่และเนื้อแร่ ไม้ซุง
ถ่านหินและอื่นๆ พีเอสแอลได้ประมาณเครือข่ายการขนส่งสินค้าของกองเรือของบริษัทฯ อย่างคร่าวๆ
เป็น 5 ภูมิภาค ประกอบด้วย สหรัฐอเมริกา/แคนาดา ยุโรป ละตินอเมริกา-แอฟริกา
อินเดียอนุทวีป-ตะวันออกกลาง และเอเชียตะวันออกเฉียงใต้และตะวันออกไกล
กองเรือพีเอสแอลสามารถให้บริการในท่าเรือที่มีขีดจำกัดในเรื่องของร่องน้ำ
(เรือของพีเอสแอลมีอุปกรณ์ขนถ่ายสินค้าติดตั้งพร้อมอยู่)
เนื่องจากขนาดเรือของพีเอสแอลสามารถเข้าเทียบท่าในร่องน้ำตื้นได้
ขณะที่เรือขนาดใหญ่ไม่สามารถเข้าเทียบท่าได้
ลักษณะดังกล่าวถือเป็นข้อได้เปรียบและส่งผลให้พีเอสแอลได้อัตราค่าระวางที่สูงเมื่อเปรียบเทียบกับผู้ประกอบการเดินเรือขนาดใหญ่
ซึ่งความได้เปรียบนี้ช่วยให้เรือของบริษัทฯ
ดำเนินธุรกิจในประเทศที่พัฒนาแล้วด้วยต้นทุนค่าแรงที่ต่ำกว่าค่าแรงของประเทศนั้นๆ
และด้วยลูกเรือพร้อมอุปกรณ์เกียร์เรือ เรือของบริษัทฯ
สามารถขนถ่ายสินค้าได้ง่ายและประหยัดต้นทุนกว่าเมื่อเทียบกับเรือขนาดใหญ่กว่าที่ไม่มีอุปกรณ์
ถึงแม้ว่าเรือขนาดใหญ่กว่านี้จะสามารถประหยัดต้นทุนจากการมีขนาดที่ใหญ่กว่าได้ก็ตาม

รูปแบบการให้บริการสำหรับขนส่งสินค้าของพีเอสแอล แบ่งเป็น 2 ลักษณะ

การเช่าเหมาลำเป็นระยะเวลา (Time Charter): การให้บริการลักษณะนี้ Charterer
จะชำระค่าใช้เรือ (Charter Hire)
ให้พีเอสแอลเป็นค่าปฏิบัติการควบคุมเรือตามระยะเวลาที่ตกลง Charterer
จะเป็นผู้รับผิดชอบค่าใช้จ่ายสำหรับเที่ยวการเดินทางนั้นๆ (voyage costs)
ซึ่งรวมถึงค่าน้ำมันเชื้อเพลิง ทั้งนี้ ในกรณีดังกล่าว พีเอสแอล (หรือบริษัทเจ้าของเรือ)
ไม่ใช่ผู้ให้เช่าเรือ (Lessor of the Ship) แต่เป็นผู้ให้บริการ
เนื่องจากพีเอสแอลยังคงมีสิทธิครอบครองและควบคุมดูแลเรือทั้งหมดตามกฎหมาย

การให้บริการเป็นรายเที่ยว (Voyage Charter): Charterer จะชำระค่าระวาง (Freight)
ให้พีเอสแอลสำหรับ

การรับขนส่งสินค้าจากท่าเรือต้นทางไปยังอีกท่าเรือปลายทางใดๆตามที่ตกลง ดังนั้น
พีเอสแอลจึงเป็นผู้รับผิดชอบ

ค่าใช้จ่ายสำหรับเที่ยวการเดินเรือ (voyage costs) ซึ่งรวมถึงค่าน้ำมันเชื้อเพลิง

เส้นทางการเดินเรือของกองเรือพีเอสแอลไม่ได้กำหนดตายตัว ขึ้นอยู่กับความต้องการของ
Charterers ที่ผ่านมาพบว่ามีการให้บริการทั้ง 2 ลักษณะ คือ Time Charter และ Voyage
Charter ในอัตราใกล้เคียงกัน โดยมีระยะเวลาการเช่าประมาณ 1-3 เดือน จนในปี 2547
เมื่อลักษณะการให้บริการใช้เรือได้เปลี่ยนไป โดยเรือเกือบทุกลำได้ให้บริการแบบเป็นระยะเวลา
(Time Charters) โดยในแต่ละปีตั้งแต่ปี 2548 ถึง 2549 สัดส่วนของ Voyage Charters
ได้เพิ่มขึ้น เมื่อเปรียบเทียบกับปี 2547 อย่างไรก็ตามในช่วงปี 2550 ถึง 2553
สัดส่วนการให้บริการได้เปลี่ยนไปโดยประมาณร้อยละ 99
ของการให้บริการเป็นการให้บริการแบบระยะเวลา (Time Charters)
และคงเหลือการให้บริการแบบรายเที่ยว (Voyage Charters) เพียงร้อยละ 1 เท่านั้น
ยกเว้นในระหว่างปี 2552 สัดส่วนของ Voyage Charters ได้เพิ่มขึ้นมาอยู่ที่ร้อยละ 6
เมื่อเปรียบเทียบกับปี 2550, 2551 และแม้แต่ในปี 2553 ที่ร้อยละ 1 อย่างไรก็ตาม ในปี
2554 - 2555
สัดส่วนการให้บริการเป็นรายเที่ยวกับการเช่าเหมาลำเป็นระยะเวลาได้เปลี่ยนแปลงไปโดยการให้บริการเป็นรายเที่ยวได้เพิ่มขึ้นเป็นร้อยละ
14 ในปี 2554 และเป็นร้อยละ 17 ในปี 2555 จากร้อยละ 0.5 ในปี 2553
ความสามารถในการให้บริการขนส่งสินค้าที่ไม่จำกัดเส้นทางและประเภทของสินค้าซึ่งเป็นสินค้าพื้นฐานที่จำเป็น
ทำให้พีเอสแอลสามารถลดความเสี่ยงจากผลกระทบอันเกิดขึ้นในภูมิภาคใดๆ
ประเภทสินค้าและสภาพเศรษฐกิจ

1.2 อายุกองเรือ

กองเรือพีเอสแอลมีอายุเฉลี่ยปัจจุบันที่ประมาณ 11 ปี
ซึ่งน้อยกว่าเมื่อเปรียบเทียบกับอายุเฉลี่ยของกองเรือทั่วโลก

กราฟต่อไปนี้เป็นการวิเคราะห์อายุของกองเรือขนส่งสินค้าทั่วโลกและกองเรือพีเอสแอล ณ วันที่ 1
มกราคม 2556

[]

1.3 การดำเนินธุรกิจ

รายได้ของพีเอสแอลมีการกระจายแหล่งที่มาของรายได้เป็นอย่างดีดังนี้

i. ประเภทของสินค้าที่ขนส่ง

[]

ii. การให้บริการแบบ Voyage Charters และ Time Charters

[]

iii. พื้นที่ในการให้บริการขนส่ง

[]

iv. เครือข่ายการตลาด และที่ตั้งของนายหน้ารายใหญ่

[]

จากกราฟข้างต้นแสดงให้เห็นว่าพีเอสแอลมีเครือข่ายการตลาดที่ครอบคลุมทั่วโลก
โดยมีการติดต่อกันทางอินเตอร์เน็ตทำให้การติดต่อครอบคลุมเครือข่ายเป็นไปอย่างมีประสิทธิภาพและลดต้นทุนการดำเนินงาน

2. โครงสร้างอุตสาหกรรม

อุตสาหกรรมการเดินเรือทางทะเลสามารถจำแนกอย่างกว้างๆ ได้ดังนี้

[]

2.1 ตลาดเรืออเนกประสงค์ขนาดเล็ก (Small Handy Size Market)

ตลาดเรืออเนกประสงค์ขนาดเล็กประกอบด้วยเรือเดินทะเลที่มีขนาด 10,000 - 30,000
เดทเวทตัน แม้ว่าในปัจจุบันอุตสาหกรรมการเดินเรือจะได้เริ่มรวมเอาเรือขนาด 30,000 -
40,000 เดทเวทตันมาไว้ในประเภทนี้ด้วย
อุปสงค์ในการใช้บริการเรือเดินทะเลในตลาดนี้ค่อนข้างหลากหลายอันเนื่องมาจากความสามารถในการขนส่งสินค้าได้หลายชนิด
และท่าเรือจำนวนมากที่สามารถให้บริการแก่เรือเดินทะเลขนาดนี้ได้
ซึ่งลักษณะดังกล่าวทำให้ความต้องการใช้บริการของเรือเดินทะเลขนาดเล็กซึ่งมีความผันผวนน้อยกว่าเมื่อเปรียบเทียบกับความต้องการใช้เรือที่มีขนาดใหญ่กว่า

ในด้านอุปทาน ผู้ให้บริการทั่วโลกที่มีเรือในกลุ่มนี้มีความหลากหลาย เรือในกลุ่มนี้มีประมาณ 2,752
ลำ (ณ สิ้นปี 2555) โดยผู้ประกอบการรายใหญ่ที่สุดมีเรือเพียง 100 ลำ
หรือคิดเป็นประมาณร้อยละ 4
ของส่วนแบ่งในตลาดของความสามารถในการขนส่งคิดเป็นหน่วยเดทเวทตัน
ที่เหลือส่วนใหญ่เป็นผู้ประกอบการบริษัทเอกชนมีเรือเพียงไม่กี่ลำ

จากอดีตที่ผ่านมาอุตสาหกรรมขนส่งทางทะเลเป็นอุตสาหกรรมที่มีวัฏจักร
โดยแต่ละรอบของวัฏจักรจะมีช่วงที่อัตราค่าเช่าขนส่งสินค้าลดต่ำลงประมาณสองปี
หลังจากนั้นจะมีการปรับตัวของอุปทานและอุปสงค์ก่อนที่อัตราค่าเช่าขนส่งสินค้าจะเริ่มปรับตัวเพิ่มขึ้น
ช่วงตกต่ำครั้งล่าสุดเริ่มต้นในกลางปี 2540 อันเนื่องมาจากวิกฤตการณ์เอเชีย
ทำให้ความต้องการใช้บริการขนส่งสินค้าทางทะเลน้อยลง
และต่อมาการเจริญเติบโตทางเศรษฐกิจก็ได้ค่อยๆปรับเพิ่มขึ้นในทุกภูมิภาคของโลก

ทำให้มีความต้องการขนส่งสินค้าแห้งเทกองมากขึ้นในปี 2543
และยังคงปรับเพิ่มขึ้นจนถึงครึ่งแรกของปี 2544
นอกจากนี้ราคารับซื้อเศษเหล็กที่สูงขึ้นก็ช่วยทำให้เกิดการขายเรือเก่าเพิ่มขึ้นทำให้อุปทานในกองเรือกลุ่มนี้ลดลงและส่งผลต่ออัตราค่าระวางให้เพิ่มขึ้น
หลังจากสิ้นปี 2544 ตลาดได้ปรับตัวลดลงอีกครั้ง
อันเนื่องมาจากปัจจัยหลายอย่างตลาดการขนส่งทางเรือได้เริ่มมีการปรับตัวดีขึ้นอย่างที่ไม่เคยเกิดขึ้น
ซึ่งตลาดได้ปรับตัวสูงขึ้นอย่างต่อเนื่องมาจนถึงไตรมาสสาม/ไตรมาสสี่ของปี 2546 - 2547
และจนถึงครึ่งปีแรกของปี 2548 หลังจากนั้นตลาดก็ได้เผชิญกับการปรับตัวของอัตราค่าระวางอีกครั้ง
โดยผู้เชี่ยวชาญได้ให้ความเห็นว่าเป็นผลมาจากการเพิ่มขึ้นของอุปทานของเรือ
ประกอบกับการลดลงของการปลดระวางเรือเก่า
ซึ่งอย่างไรก็ตามก็เป็นสิ่งที่สวนทางกับการคาดการณ์
เนื่องจากตลาดได้ปรับตัวขึ้นจากสิ้นไตรมาสสองของปี 2549 และในระหว่างปี 2550
ตลาดได้ปรับตัวพุ่งสูงขึ้นและถึงจุดสูงสุดตามดัชนี Baltic Dry Index (BDI) ที่ขึ้นไปถึง 11,039
จุด ณ วันที่ 13 พฤศจิกายน 2550 ก่อนที่จะปรับตัวต่ำลง จนถึงสิ้นเดือนมกราคม 2551
ตลาดได้เริ่มปรับตัวสูงขึ้นอีกครั้งจนแตะระดับสูงสุดที่ 11,793 จุด เมื่อวันที่ 20 พฤษภาคม 2551
หลังจากนั้น ตลาดก็ปรับตัวลดลงอย่างต่อเนื่องจนถึงระดับ 663 จุด เมื่อวันที่ 5 ธันวาคม 2551
และปิดท้ายที่ 774 จุด ณ สิ้นปี 2551

ในช่วงปี 2555 ดัชนีค่าระวางเรือ (BDI - โปรดดูคำอธิบายด้านล่างในหัวข้อ 2.3) ได้ลดลงจาก
1,738 จุด ตอนสิ้นปี 2554 มาที่ระดับ 699 จุด ณ สิ้นปี 2555 ซึ่งเป็นการปรับตัวลดลงอย่างมาก
สืบเนื่องมาจากการเพิ่มขึ้นของอุปทานคือเรือต่อใหม่ของกองเรือโลกทดแทนเรือที่ปลดระวางในปี
2555
ซึ่งคาดว่าอุปทานคือเรือต่อใหม่นี้จะลดลงเหลือตัวเลขการขยายตัวเป็นเลขหลักเดียวเมื่อเทียบกับตัวเลขการขยายตัวในช่วงปี
2552 - 2555 ปัจจัยดังกล่าวอาจจะนำไปสู่บทสรุปที่ว่าดัชนี BDI
อาจยังคงอยู่ในระดับต่ำเช่นนี้ต่อไปอย่างน้อยในปี 2556 และหลังจากนั้น ดัชนี BDI
น่าจะเข้าสู่วัฏจักรขาขึ้นรอบใหม่ในปี 2557 และในปีต่อๆไป

2.2 ภาพรวมของอุปสงค์และอุปทาน

แม้ว่าสภาพและอายุของกองเรือบริษัทฯ จะมีผลต่อรายได้และค่าใช้จ่ายก็ตาม
แต่จากตารางดังต่อไปนี้
แสดงให้เห็นถึงปัจจัยภายนอกอันหลากหลายซึ่งครอบงำอุปสงค์และอุปทานที่เป็นส่วนผลักดันในอุตสาหกรรมการขนส่งและเป็นตัวสร้างวงจรของธุรกิจ

[]

2.3 ดัชนีตลาดการขนส่งทางเรือ

ดัชนีค่าระวางเรือ (BDI) เป็นดัชนีสำคัญที่แสดงอัตราค่าขนส่งสินค้าแห้งเทกอง คำนวณโดย
Baltic Exchange ตั้งอยู่ที่กรุงลอนดอน คำอธิบายชองดัชนีค่าระวางเรือ BDI และวิธีการคำนวณ
มีดังต่อไปนี้

ดัชนีค่าระวางเรือบรรทุกสินค้าแห้งเทกอง (Baltic Dry Index “BDI”)

ดัชนีค่าระวางเรือ (Baltic Dry Index “BDI”)
เป็นดัชนีที่ใช้ต่อเนื่องมาจากดัชนีค่าระวางเรือตัวเดิม Baltic Freight Index “BFI”
และได้ถูกนำมาใช้ครั้งแรกเมื่อวันที่ 1 พฤศจิกายน 2542 ทั้งนี้ ตั้งแต่วันที่ 1 กรกฎาคม 2552
ดัชนีดังกล่าว เป็นดัชนีรวมค่าเฉลี่ยของอัตราค่าเช่าเรือต่อวัน (Time Charter rates “TC”)
ของเรือขนาดเคปไซส์, เรือขนาดปานาแมกซ์, เรือขนาดซุปราแมกซ์, เรือขนาดแฮนดี้ไซส์
ในเส้นทางขนส่งสินค้าเส้นทางหลักต่างๆ

ดัชนีค่าระวางเรือ (BDI) คำนวณได้จากสูตร ดังต่อไปนี้

(อัตราค่าเช่าเรือต่อวันของเรือขนาดเคปไซส์ + อัตราค่าเช่าเรือต่อวันของเรือขนาดปานาแมกซ์ +
อัตราค่าเช่าเรือต่อวัน ของเรือขนาดซุปราแมกซ์ + อัตราค่าเช่าเรือต่อวันของเรือขนาดแฮนดี้ไซส์)
/ 4) x 0.113473601

ตัวเลขที่นำมาคูณนั้น นำมาใช้ครั้งแรกเมื่อดัชนีค่าระวางเรือ (BDI)
ได้ถูกใช้แทนดัชนีค่าระวางเรือตัวเดิม (BFI) และได้มีการเปลี่ยนแปลงตัวเลขดังกล่าวในปีต่อๆมา
ตามการปรับปรุงเปลี่ยนแปลงของดัชนีชี้วัดต่างๆที่เป็นส่วนประกอบและวิธีการคำนวณ

ดัชนีค่าระวางเรือขนาดซุปราแมกซ์ (BSI)

ดัชนีค่าระวางเรือขนาดซุปราแมกซ์ คำนวณโดยใช้ประเภทของเรือ ดังต่อไปนี้

ประเภทเรือ มาตรฐาน “เทส 52” ที่มีอุปกรณ์ตักสินค้า (grabs) ในตัว มีรายละเอียดดังต่อไปนี้

-   เรือขนส่งสินค้าแห้งเทกองที่มีระวางชั้นเดียว ขนาดระวางบรรทุก 52,454 เดทเวทตัน
    ที่อัตรากินน้ำลึก 12.02 เมตร

-   ความยาว 189.99 เมตร ความกว้าง 32.26 เมตร 5 ฝาระวาง มีพื้นที่ 67,756
    ลูกบาศก์เมตรสำหรับบรรทุกสินค้า

-   ความเร็วขณะบรรทุกสินค้าเต็มลำ 14 ไมล์ทะเล ความเร็วขณะเรือเปล่า 14.5 ไมล์ทะเล
    อัตราการสิ้นเปลืองน้ำมันเชื้อเพลิงในขณะที่เรือวิ่งกลางทะเล 30 เมตตริกตันต่อวัน

-   มีเครนยกสินค้า 4 ตัว ซึ่งแต่ละตัวสามารถยกน้ำหนักสินค้าพร้อมอุปกรณ์ตักสินค้าขนาด 12
    ลูกบาศก์เมตรได้ 30 เมตตริกตัน

-   มีอายุการใช้งานมากสุด ไม่เกิน 10 ปี

การกำหนดเส้นทางขนส่งสินค้า

เส้นทางที่ 1ก: มีการส่งมอบเรือให้ผู้เช่าภายในเขตพื้นที่ระหว่างเมืองท่า Antwerp/Skaw
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 60 - 65 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่างประเทศสิงคโปร์
และญี่ปุ่นรวมถึงประเทศจีน น้ำหนักในการคำนวณอยู่ที่ร้อยละ 12.5

เส้นทางที่ 1ข: มีการส่งมอบเรือให้ผู้เช่าขณะที่แล่นผ่าน Canakkale
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 50 - 55 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่างประเทศสิงคโปร์
ญี่ปุ่นรวมถึงประเทศจีน น้ำหนักในการคำนวณอยู่ที่ร้อยละ 12.5

เส้นทางที่ 2: มีการส่งมอบเรือให้ผู้เช่าภายในเขตพื้นที่ระหว่างประเทศเกาหลีใต้และญี่ปุ่น
สำหรับการเช่าเหมาลำแบบเป็นระยะเวลาหนึ่งเที่ยวเรือที่มีเส้นทางผ่านประเทศออสเตรเลียหรือข้ามมหาสมุทรแปซิฟิค
ระยะเวลาประมาณ 35 - 40 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่างประเทศเกาหลีใต้และญี่ปุ่น
น้ำหนักในการคำนวณอยู่ที่ร้อยละ 25

เส้นทางที่ 3: มีการส่งมอบเรือให้ผู้เช่าภายในเขตพื้นที่ระหว่างประเทศเกาหลีใต้และญี่ปุ่น
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 60 - 65 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Gibraltar/Skaw
น้ำหนักในการคำนวณอยู่ที่ร้อยละ 25

เส้นทางที่ 4ก:
มีการส่งมอบเรือให้ผู้เช่าภายในชายฝั่งของประเทศสหรัฐอเมริกาบริเวณอ่าวเม็กซิโก (US Gulf)
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 30 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Skaw/Passero
น้ำหนักในการคำนวณอยู่ที่ร้อยละ 12.5

เส้นทางที่ 4ข: มีการส่งมอบเรือให้ผู้เช่าภายในเขตพื้นที่ระหว่าง Skaw/Passero
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 30 วัน
โดยมีการส่งมอบเรือคืนให้เจ้าของเรือภายในชายฝั่งของประเทศสหรัฐอเมริกาบริเวณอ่าวเม็กซิโก
(US Gulf) น้ำหนักในการคำนวณอยู่ที่ร้อยละ 12.5

ทุกเส้นทางทั้งหมดข้างต้น อยู่บนสมมติฐานว่า มีการจ่ายค่านายหน้ารวมทั้งหมด ร้อยละ 5
ของเงินค่าเช่าเรือทั้งหมด และ มีการตกลงเช่าเรือกัน ภายใน 5-10 วัน
ก่อนที่เรือจะว่างหลังจากขนถ่ายสินค้าของเที่ยวที่แล้วเสร็จสิ้นลง

ดัชนีค่าระวางเรือขนาดแฮนดี้ไซส์ (BHSI)

ดัชนีค่าระวางเรือขนาดแฮนดี้ไซส์ คำนวณโดยใช้ประเภทของเรือ มีรายละเอียดดังต่อไปนี้

-   เรือขนส่งสินค้าแห้งเทกองประเภทที่มีระวางชั้นเดียว ขนาดระวางบรรทุก 28,000
    เดทเวทตัน ที่อัตรากินน้ำลึก 9.78 เมตร

-   ความยาว 169 เมตร ความกว้าง 27 เมตร 5 ระวาง 5 ฝาระวาง
    มีพื้นที่สำหรับบรรทุกสินค้า 37,523 ลูกบาศก์เมตร

-   ความเร็วโดยเฉลี่ย 14 ไมล์ทะเล
    ที่อัตราการสิ้นเปลืองน้ำมันเชื้อเพลิงในขณะที่เรือวิ่งกลางทะเล 22 เมตตริกตันต่อวัน

-   มีเครนยกสินค้า 4 ตัว ซึ่งแต่ละตัวสามารถยกน้ำหนักสินค้าได้ 30 เมตตริกตัน

-   มีอายุการใช้งานมากสุด ไม่เกิน 15 ปี

การกำหนดเส้นทางขนส่งสินค้า

เส้นทางที่ 1: มีการส่งมอบเรือให้ผู้เช่าภายในเขตพื้นที่ระหว่าง Skaw/Passero
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 35-45 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Recalada/Rio de Janeiro
น้ำหนักในการคำนวณอยู่ที่ร้อยละ 12.5

เส้นทางที่ 2: มีการส่งมอบเรือให้ผู้เช่าภายในเขตพื้นที่ระหว่าง Skaw/Passero
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 35-45 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Boston/Galveston
น้ำหนักในการคำนวณอยู่ที่ร้อยละ 12.5

เส้นทางที่ 3: มีการส่งมอบเรือให้ผู้เช่าภายในเขตพื้นที่ระหว่าง Recalada/Rio de Janeiro
สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 35-45 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Skaw/Passero
น้ำหนักในการคำนวณอยู่ที่ร้อยละ 12.5

เส้นทางที่ 4:
มีการส่งมอบเรือให้ผู้เช่าภายในเขตชายฝั่งของประเทศสหรัฐอเมริกาบริเวณอ่าวเม็กซิโก (US
Gulf) สำหรับการเช่าเหมาลำแบบเป็นระยะเวลาหนึ่งเที่ยวเรือ ระยะเวลาประมาณ 35-45 วัน
ที่มีเส้นทางผ่านทางชายฝั่งของประเทศสหรัฐอเมริกาบริเวณอ่าวเม็กซิโก (US Gulf)
หรือชายฝั่งทางตอนเหนือของทวีปอเมริกาใต้
โดยมีการส่งมอบเรือคืนให้เจ้าของเรือภายในเขตพื้นที่ระหว่าง Skaw/Passero
น้ำหนักในการคำนวณอยู่ที่ร้อยละ 12.5

เส้นทางที่ 5: มีการส่งมอบเรือให้ผู้เช่าภายในเขตพื้นที่เอเชียตะวันออกเฉียงใต้
สำหรับการเช่าเหมาลำแบบเป็นระยะเวลาหนึ่งเที่ยวเรือที่มีเส้นทางผ่านประเทศออสเตรเลีย
ระยะเวลาประมาณ 25-30 วัน
โดยมีการส่งมอบเรือคืนให้เจ้าของเรือ ภายในเขตพื้นที่ระหว่างประเทศสิงคโปร์และญี่ปุ่นรวมถึงประเทศจีน
น้ำหนักในการคำนวณอยู่ที่ร้อยละ 25

เส้นทางที่ 6: มีการส่งมอบเรือให้ผู้เช่าภายในเขตพื้นที่ระหว่างประเทศเกาหลีใต้และญี่ปุ่น
สำหรับการเช่าเหมาลำแบบเป็นระยะเวลาหนึ่งเที่ยวเรือที่มีเส้นทางผ่านแปซิฟิคเหนือ
ระยะเวลาประมาณ 40-45 วัน
โดยมีการส่งมอบเรือคืนให้เจ้าของเรือภายในเขตพื้นที่ระหว่างประเทศสิงคโปร์และญี่ปุ่นรวมถึงประเทศจีน
น้ำหนักในการคำนวณอยู่ที่ร้อยละ 25

ทุกเส้นทางทั้งหมดข้างต้นอยู่บนสมมติฐานว่า มีการจ่ายค่านายหน้ารวมทั้งหมดร้อยละ 5
ของเงินค่าเช่าเรือทั้งหมด และ มีการตกลงเช่าเรือกัน ภายใน 5-10 วัน
ก่อนที่เรือจะว่างหลังจากขนถ่ายสินค้าของเที่ยวที่แล้วเสร็จสิ้นลง

ทั้งนี้ กราฟด้านล่างเป็นการแสดงถึงความเปลี่ยนแปลงของดัชนีค่าระวางเรือ BDI ตั้งแต่ปี 2528
จนถึงสิ้นปีที่ผ่านมา (2555)

[]

2.4 กฎหมายพาณิชยนาวีและกฏระเบียบเกี่ยวกับธุรกิจการเดินเรือ

กฎหมายพาณิชยนาวีและกฎระเบียบที่ใช้ควบคุมในธุรกิจการเดินเรือระหว่างประเทศเป็นกฎระเบียบที่มีความซับซ้อนและเข้มงวด
แต่เนื่องจากการที่พีเอสแอลได้ปฏิบัติตามกฎระเบียบดังกล่าวอย่างเข้มงวดควบคู่กับการบำรุงรักษาเรือที่ดีเยี่ยม
ทำให้การเพิ่มความเข้มงวดของกฎระเบียบต่างๆ
กลับช่วยให้กองเรือของพีเอสแอลมีความแข็งแกร่งมากขึ้น ตัวอย่างเช่น เรือของบริษัทฯ
บ่อยครั้งจะเข้าน่านน้ำของออสเตรเลีย สหรัฐอเมริกา แคนาดา และสหภาพยุโรป
ที่ซึ่งเจ้าหน้าที่ของรัฐมีความเข้มงวด ซึ่งหากเป็นผู้ประกอบการรายอื่นที่บริหารหรือ
มีเรืออายุเช่นเดียวกับเรือของบริษัทฯ
ก็อาจเลือกที่จะไม่นำเรืออายุมากเข้าน่านน้ำของประเทศดังกล่าว
เนื่องจากมีความเสี่ยงต่อการถูกกักเรือซึ่งก่อให้เกิดค่าใช้จ่ายที่สูงมาก
ในการต้องซ่อมแซมเรือที่ไม่ได้เป็นไปตามระยะซ่อมทำตามปกติ

กฎหมายและกฎระเบียบที่สำคัญที่ใช้ควบคุมในธุรกิจการเดินเรือระหว่างประเทศมีดังต่อไปนี้

1. รัฐเจ้าของธงชาติ (Flag State)

เรือแต่ละลำจะต้องมีการจดทะเบียนภายใต้รัฐเจ้าของธงชาติซึ่งเป็นประเทศที่เรือได้จดทะเบียนขึ้นสัญชาติและเป็นประเทศที่มีอำนาจทางกฎหมายเกี่ยวกับการปฏิบัติงานของเรือนั้นการจดทะเบียนเรือจะมีการออกใบทะเบียนเรือซึ่งเป็นเอกสารสำคัญที่เรือแต่ละลำต้องมีเพื่อให้เรือนั้นสามารถทำการเดินเรือในน่านน้ำระหว่างประเทศรวมถึงการเข้าเทียบท่าเรือต่างๆทั่วโลกได้
โดยทั่วไปทะเบียนเรือดังกล่าวนี้จะประกอบไปด้วย รายละเอียดเกี่ยวกับตัวเรือ ธงประจำเรือ
และเจ้าของเรือ

2. องค์การทางทะเลระหว่างประเทศ (International Maritime Organization)

องค์การทางทะเลระหว่างประเทศ (The International Maritime Organization, IMO)
เป็นองค์การหรือทบวง

การชำนาญพิเศษองค์การหนึ่งที่อยู่ภายใต้สหประชาชาติ (UnitedNation-UN)
ซึ่งทำหน้าที่เป็นศูนย์กลางของความร่วมมือระหว่างประเทศสมาชิก ในการกำหนดมาตรฐาน ข้อบังคับ
และแนวปฏิบัติ เพื่อความปลอดภัยในชีวิต ทรัพย์สิน และสิ่งแวดล้อม อนุสัญญาหลายฉบับซึ่งออกโดย
IMO เช่น อนุสัญญาระหว่างประเทศว่าด้วยเรื่องน้ำหนักบรรทุก (the Load Line Convention)
อนุสัญญาระหว่างประเทศว่าด้วยความปลอดภัยแห่งชีวิตในทะเล (the SOLAS Convention;
Safety of Life at Sea) อนุสัญญาระหว่างประเทศว่าด้วยการป้องกันมลพิษจากเรือ
(MARPOL; Prevention of Pollution from Ships)
เหล่านี้ได้ช่วยสร้างมาตรฐานของกฎระเบียบ ข้อบังคับในการเดินเรือ
และการออกใบรับรองต่างๆให้กับเรือ อนุสัญญาหลายฉบับของ IMO
ยังคงถูกนำกลับมาทบทวนและปรับปรุงเพื่อให้ทันเหตุการณ์ที่เปลี่ยนไปอย่างต่อเนื่อง นอกจากนี้
รัฐเจ้าของธงชาติ (Flag States) ยังเป็นสมาชิกของ IMO ซึ่งได้ลงนามยอมรับกฎระเบียบ
และข้อบังคับเหล่านี้ ทั้งนี้ ข้อบังคับของอนุสัญญาระหว่างประเทศว่าด้วยการป้องกันมลพิษจากเรือ
(MARPOL)
ได้มีการเปลี่ยนแปลงในสาระสำคัญเรื่องการลดมลภาวะทางอากาศซึ่งจะมีผลบังคับใช้ในวันที่ 1
มกราคม 2556 ทำให้เรือต่อใหม่หลังจากวันดังกล่าวจะต้องมีดัชนีชี้วัดประสิทธิภาพการใช้พลังงาน
(EEDI) ในระหว่างการสร้างโดย IMO ได้จำกัดค่า EEDI ไม่ให้มีปริมาณเกินกว่าที่กำหนด อีกทั้ง
IMO ยังได้ออกคู่มือแนวทางการปรับปรุงค่า EEDI ในปีต่อๆ ไปด้วย
โดยเรือทุกลำถูกกำหนดให้ต้องมีแผนการบริหารพลังงานบนเรืออย่างมีประสิทธิภาพ (SMEEP)
ตั้งแต่วันที่ 1 มกราคม 2556 เป็นต้นไป ทั้งนี้ มาตรฐานการปล่อยมลพิษของเครื่องจักร (Engine
exhaust emission standards)
อยู่ภายใต้ข้อบังคับของอนุสัญญาระหว่างประเทศว่าด้วยการป้องกันมลพิษจากเรือ (MARPOL) เช่นกัน

3. สมาคมจัดชั้นเรือ (Classification Societies)

กรมธรรม์ประกันภัยทางทะเลได้มีการกำหนดให้มีการจัดชั้นเรือ
โดยเรือแต่ละลำจะต้องมีการจดทะเบียนหรือมีการจัดชั้นเรือ โดยหน่วยงานที่มีประสบการณ์
มีชื่อเสียงเป็นที่ยอมรับซึ่งเรียกกันว่าสมาคมจัดชั้นเรือ (Classification Societies)
โดยสมาคมจัดชั้นเรือระหว่างประเทศ (The International of Classification
Societies, IACS) ได้ก่อตั้งขึ้นเมื่อปี 2511 ซึ่งมีสมาคมจัดชั้นเรือต่างๆ เข้าร่วมเป็นสมาชิก
โดยสมาคมจัดชั้นเรือจะตรวจสอบในเรื่องมาตรฐานในการก่อสร้างเรือ และการบำรุงรักษาตัวเรือ
และยังได้รับมอบอำนาจจากรัฐเจ้าของธงให้ตรวจสอบการปฏิบัติตามกฎระเบียบของ IMO

4. พระราชบัญญัติการรับขนของทางทะเล (Carriage of Goods by Sea Act)

พระราชบัญญัติการรับขนของทางทะเล (The Carriage of Goods by Sea Act: (COGSA))
มีขึ้นในปี 2467 ที่กรุงบรัลเซล์สภายหลังจากที่มีการประชุมเกี่ยวกับการขนส่งทางเรือหลายครั้ง
ระหว่างกลุ่มประเทศยุโรปที่เกี่ยวข้องกับการขนส่งทางเรือ
และต่อมากฎหมายในลักษณะเดียวกันนี้ก็ได้มีขึ้นในประเทศสหรัฐอเมริกาเช่นกัน
โดยกฎหมายนี้ได้ครอบคลุมการขนส่งสินค้าทางทะเลระหว่างประเทศ
และได้มีการแก้ไขเพิ่มเติมหลายครั้งตั้งแต่นั้นเป็นต้นมา โดยการแก้ไขเพิ่มเติมครั้งล่าสุดเกิดขึ้นเมื่อปี
2535

5. ประมวลข้อบังคับเกี่ยวกับการบริหารความปลอดภัยระหว่างประเทศ (International
Safety Management Code: ISM Code)

ประมวลข้อบังคับนี้มีขึ้นเพื่อความปลอดภัยในการดำเนินงานของเรือเดินทะเลและการป้องกันมลพิษทางทะเล
โดยได้มีผลบังคับใช้ ตั้งแต่วันที่ 1 กรกฎาคม 2541 ISM Code
ซึ่งเป็นส่วนหนึ่งของอนุสัญญาระหว่างประเทศว่าด้วยความปลอดภัยแห่งชีวิตในทะเล (SOLAS) ของ
IMO นี้ได้ใช้บังคับกับเรือเดินทะเลในน่านน้ำระหว่างประเทศ เพื่อให้เป็นไปตามกฎระเบียบของ
ISM Code จึงได้มีการออกใบประกาศนียบัตรใน 2 ระดับ
คือระดับของผู้บริหารเรือ(ภายใต้คำนิยามว่า “บริษัทฯ” ในประมวลนี้)
ซึ่งจะต้องมีใบรับรองแสดงถึงการปฏิบัติตามประมวลกฎหมายนี้ (Document of Compliance:
DOC) และสำหรับเรือทุกลำ ซึ่งจะต้องมีใบรับรองการบริหารความปลอดภัย (Safety
Management Certificate: SMC)
เพื่อให้มั่นใจว่าไม่เพียงแต่เรือเท่านั้นที่จะต้องได้รับการตรวจรับรองแต่ยังรวมถึงบริษัทผู้บริหารเรือเช่นกันที่จะต้องได้รับการตรวจรับรองดังกล่าว

6. ประมวลข้อบังคับว่าด้วยการรักษาความปลอดภัยของเรือและท่าเรือระหว่างประเทศ
(International Code for the Security of Ships and of Port Facility: ISPS
Code)

ประมวลข้อบังคับนี้ได้ถูกพัฒนามาจาก IMO หลังเกิดเหตุการณ์การก่อการร้ายในกรุงนิวยอร์ค
เมื่อวันที่ 11 กันยายน (9/11) ISPS Code มีผลบังคับใช้ในเดือนกรกฎาคม 2547
โดยเป็นประมวลกฎหมายที่ได้กำหนดมาตรการการรักษาความปลอดภัยต่างๆ
ที่ต้องปฏิบัติตามเพื่อเพิ่มระดับความปลอดภัยของเรือและท่าเรือให้มีระบบการป้องกันตนเองจากการก่อการร้ายต่างๆ
ให้ดีมากขึ้น

7. องค์การแรงงานระหว่างประเทศ (International Labour Organization (ILO))

องค์การแรงงานระหว่างประเทศ (International Labour Organization (ILO))
ได้รับรองอนุสัญญาแรงงานทางทะเล ค.ศ. 2006 (Maritime Labour Convention (MLC
2006)) อนุสัญญา MLC ถือเป็นเสาหลักที่ 4 ของกฎพาณิชยนาวีนอกเหนือจาก SOLAS, MARPOL
และ STCW

อนุสัญญา MLC 2006 ได้รับการให้สัตยาบันเป็นที่เรียบร้อยแล้วเมื่อเดือนสิงหาคม 2555
อันมีผลให้เรือทุกลำจะต้องปฏิบัติตามอนุสัญญา MLC 2006 ก่อนวันที่ 20 สิงหาคม 2556

ภาคผนวกของอนุสัญญาว่าด้วยแรงงานทางทะเล ค.ศ. 2006 (MLC 2006) นี้ประกอบด้วย
เอกสารหลัก 2 ส่วน คือ ใบรับรองด้านแรงงานในกิจการทางทะเล (a maritime labour
certificate) และ ใบประกาศการปฏิบัติด้านแรงงานในกิจการทางทะเล (a declaration
of maritime labour compliance)
เอกสารเหล่านี้จะออกให้โดยรัฐเจ้าของธงที่เรือนั้นชักธงอยู่ เมื่อรัฐเจ้าของธง
(หรือหน่วยงานอื่นซึ่งได้รับการยอมรับจากรัฐเจ้าของธง อนุญาตให้สามารถทำการตรวจสอบได้)
ได้ตรวจสอบว่าการใช้แรงงานบนเรือได้ปฏิบัติตามกฎหมายของประเทศนั้นๆ
รวมทั้งข้อบังคับของอนุสัญญาต่างๆ

อนุสัญญา MLC 2006 ได้กำหนดหัวข้อการทำงานบนเรือ ไว้ดังต่อไปนี้

หัวข้อที่ 1 ข้อกำหนดขั้นต่ำในการทำงานบนเรือของคนประจำเรือ

หัวข้อที่ 2 สภาพการจ้างงาน

หัวข้อที่ 3 ที่พักอาศัย สิ่งสันทนาการ อาหาร และ การจัดหาอาหาร

หัวข้อที่ 4 การคุ้มครองสุขภาพ การรักษาพยาบาล สวัสดิการ และการคุ้มครองด้านประกันสังคม

หัวข้อที่ 5 การปฏิบัติตามและการบังคับใช้

8. องค์การอนามัยระหว่างประเทศ (International Health Organization (IHO))

เรือจะต้องได้รับการรับรองเกี่ยวกับการยกเว้นหรือการควบคุมสุขาภิบาล (Ship Sanitation
Exemption / Control Certificate)
ในอดีตเรือจะต้องได้รับการตรวจเพื่อให้มีใบรับรองการกำจัดหนูหรือใบรับรองว่าได้รับการยกเว้นจากการต้องกำจัดหนู
(de-rat / exemption certificate)
ซึ่งเป็นการป้องกันการแพร่กระจายของโรคระบาดในเบี้องต้นอันเกิดจากหนูที่อยู่บนเรือเป็นพาหะ
ทั้งนี้ กฎข้อบังคับเพื่อการอนามัยระหว่างประเทศ ค.ศ. 2005 (International Health
Regulation (IHR) 2005) ได้บังคับใช้ใบรับรองควบคุมสุขาภิบาล (Ship Sanitation
Certificate) แทนที่การออกใบรับรองเกี่ยวกับการกำจัดหนูดังกล่าว
ซึ่งกฎข้อบังคับการอนามัยระหว่างประเทศ (IHR)
นี้เกี่ยวข้องกับการป้องกันการแพร่ระบาดของเชื้อโรคซึ่งมีทั้งโรคติดต่อทั้งจากการติดเชื้อและการปนเปื้อน
ทั้งนี้ มีความเป็นไปได้อย่างมากที่โรคติดต่อหรือการติดเชื้ออาจจะแพร่กระจายมาจากเรือ ดังนั้น
กฎข้อบังคับการอนามัยระหว่างประเทศ (IHR)
จึงกำหนดให้เรือเดินทะเลระหว่างประเทศจะต้องได้รับใบรับรอง ดังต่อไปนี้

ใบรับรองว่าได้รับการยกเว้นจากการต้องถูกควบคุมสุขาภิบาล (Ship Sanitation Control
Exemption Certificates)
จะออกให้เมื่อหน่วยงานสาธารณสุขได้ตรวจเรือและไม่พบหลักฐานของการติดเชื้อ หรือการปนเปื้อน
แหล่งสะสมหรือท่อระบายของเสียติดเชื้อ หรือไม่พบเชื้อแบคทีเรีย สารเคมี และภัยอื่นๆ
ที่เป็นอันตรายต่อสุขภาพมนุษย์ หรือไม่พบสัญญาณของการไม่มีสุขาภิบาลที่เพียงพอ
หรือใบรับรองว่าได้มีการควบคุมสุขาภิบาล (Ship Sanitation Control Certificates)
จะออกให้เมื่อหน่วยงานสาธารณสุขพอใจกับการใช้มาตรการที่จำเป็นและมีประสิทธิภาพในการกำจัดและควบคุมการติดเชื้อ
การปนเปื้อน และแหล่งสะสมหรือเพาะเชื้อที่เกิดขึ้นบนเรือ

9. อนุสัญญาว่าด้วยการควบคุมวิธีการป้องกันเพรียงที่เป็นอันตรายในยานพาหนะทางน้ำ
(International Convention on the Control of Harmful Anti-fouling Systems
for ships (AFS))

อนุสัญญา IMO ฉบับใหม่
ได้กำหนดข้อห้ามในการใช้สีป้องกันการจับเกาะของเพรียงเรือที่มีสารที่เป็นอันตรายต่อสิ่งมีชีวิตและได้กำหนดมาตรการในการป้องกันการใช้สารอันตรายอื่นๆในระบบกันเพรียงที่อาจมีการนำมาใช้ในอนาคต
เรือจะต้องได้รับใบรับรองเพื่อแสดงให้เห็นว่าได้ปฏิบัติตามอนุสัญญา AFS ดังกล่าว

10. อนุสัญญาระหว่างประเทศว่าด้วยมาตรฐานการฝึกอบรม การออกประกาศนียบัตร
และการเข้าเวรยามของคนประจำเรือ ค.ศ. 1978 ที่มีการแก้ไขเพิ่มเติม (International
Convention on Standards of Training, Certification and Watch-keeping for
Seafarers, 1978, as amended (STCW 1978)

อนุสัญญา STCW 1978 เป็นอนุสัญญาแรกที่ได้มีการกำหนดข้อบังคับพื้นฐานสำหรับการฝึกอบรม
การออกประกาศนียบัตร และการเข้าเวรยามของคนประจำเรือในระดับมาตรฐานสากล
ซึ่งก่อนหน้านี้มาตรฐานการฝึกอบรม การออกประกาศนียบัตร
และการเข้าเวรยามของนายประจำเรือและลูกเรือ
ได้ถูกกำหนดขึ้นเองโดยรัฐบาลของแต่ละประเทศ
ซึ่งไม่ได้มีการอ้างอิงถึงวิธีการปฏิบัติของประเทศอื่นๆ
เป็นผลให้เกิดความแตกต่างและความหลากหลายของมาตรฐานและขั้นตอนการปฏิบัติของประเทศต่างๆในอุตสาหกรรมการเดินเรืออย่างมาก
ทั้งๆที่ถือได้ว่าเป็นอุตสาหกรรมที่เป็นสากลที่สุดก็ตาม ดังนั้น
อนุสัญญาดังกล่าวจึงได้กำหนดมาตรฐานขั้นต่ำที่เกี่ยวกับการฝึกอบรม
การออกประกาศนียบัตรการเข้าเวรยามของคนประจำเรือ
ซึ่งทุกประเทศจะต้องมีมาตรฐานอย่างน้อยหรือมากกว่ามาตรฐานของอนุสัญญาดังกล่าว ในปี 2538
ได้มีการปรับปรุงแก้ไขครั้งใหญ่ เพื่อให้มีมาตรฐานที่เข้มงวดมากขึ้น

ที่สำคัญอีกประการหนึ่งในการแก้ไขอนุสัญญา STCW ซึ่งได้รับการรับรองจากที่ประชุมทางการทูต
ที่กรุงมะนิลา ในเดือนมิถุนายน 2553
เพื่อให้มั่นใจได้ว่ามาตรฐานระดับโลกได้ถูกนำมาใช้ฝึกอบรมและรับรองคนประจำเรือว่าควบคุมเรือที่ใช้เทคโนโลยีขั้นสูงในอนาคตได้
การแก้ไขเพิ่มเติมนี้เป็นที่รู้จักกันในชื่อว่า “The Manila amendments to the STCW
Convention and Code” ซึ่งมีผลบังคับใช้เมื่อวันที่ 1 มกราคม 2555
หลังจากที่มีการรับรองโดยมีจุดมุ่งหมายเพื่อการพัฒนาและปรับปรุงอนุสัญญาหลังจากที่ได้รับการับรองครั้งแรกในปี
2521 และมีการแก้ไขเพิ่มเติมในปี 2538 และเพื่อให้สามารถแก้ไขปัญหาที่จะเกิดขึ้นในอนาคต
ในบรรดาการแก้ไขที่ได้รับการรับรองนั้น
มีการเปลี่ยนแปลงที่สำคัญหลายแห่งในแต่ละหมวดของอนุสัญญา

11. อนุสัญญาระหว่างประเทศว่าด้วยการควบคุมและการจัดการน้ำถ่วงเรือและตะกอน ปี ค.ศ.
2004 (International Convention for the Control and Management of Ship’s
Ballast Water and Sediments 2004)

เนื่องจากเรือต้องใช้น้ำถ่วงเรือ (Ballast Water) ปริมาณมาก
ในการสร้างสมดุลเรือภายหลังจากที่ได้ขนถ่ายสินค้าออกจากเรือ
แต่น้ำถ่วงเรือนี้จะมีสิ่งมีชีวิตสายพันธุ์ต่างๆปะปนอยู่ ดังนั้น
เมื่อน้ำถ่วงเรือจากสถานที่หนึ่งถูกปล่อยออกไปอีกสถานที่หนึ่งเมื่อมีการขนสินค้าขึ้นเรือ
ทำให้เกิดปัญหาการแพร่กระจายของสิ่งมีชีวิตในน้ำเหล่านั้นไปทำลายระบบนิเวศน์ชีวภาพของอีกสถานที่หนึ่ง
การขยายตัวทางการค้าระหว่างประเทศ ในรอบ 2 - 3
ทศวรรษที่ผ่านมาทำให้เกิดผลกระทบดังกล่าวมากขึ้น
โดยในหลายพื้นที่ทั่วโลกได้กำลังเกิดผลกระทบอย่างรุนแรง
มีข้อมูลจำนวนมากได้แสดงให้เห็นว่าอัตราการทำลายที่มีต่อระบบชีวภาพนั้นได้เพิ่มขึ้นอย่างต่อเนื่องในระดับที่น่าเป็นห่วง
โดยบางพื้นที่ได้เพิ่มขึ้นเป็นทวีคูณ ในขณะที่พื้นที่ใหม่ๆซึ่งได้รับผลกระทบนี้เกิดขึ้นตลอดเวลา
ปัจจุบันกฎข้อบังคับนี้กำหนดให้เรือจะต้องเปลี่ยนถ่ายน้ำถ่วงเรือ (Ballast Water)
ในบริเวณที่เป็นทะเลเปิดก่อนที่จะเข้าท่าเรือต่างๆ
นอกจากนี้ยังมีกฎข้อบังคับใหม่ได้กำหนดให้เรือต้องมีการบำบัดน้ำถ่วงเรือที่มีอยู่ในถังต่างๆบนเรือ
ด้วยการใช้ระบบการบำบัดน้ำถ่วงเรือที่ได้ผ่านการรับรองแล้ว โดยจะต้องติดตั้งระบบนี้บนเรือทุกลำ
กฎข้อบังคับใหม่นี้จะมีผลบังคับใช้ตั้งแต่วันที่ 1 มกราคม 2556 ดังนั้น
เรือที่มีการวางกระดูกงูเรือหลังวันที่ 1 มกราคม 2555
จะต้องปฏิบัติตามกฎข้อบังคับนี้เมื่อมีผลบังคับใช้ ส่วนเรือที่มีการวางกระดูกงูเรือก่อนวันที่ 1 มกราคม
2555 จะต้องปฏิบัติตามกฎข้อบังคับนี้เมื่อถึงเวลาที่เรือต้องเข้าอู่ซ่อมเรือ (dry-docking)
รอบแรก หลังจากวันที่ 1 มกราคม 2559

12. อนุสัญญาระหว่างประเทศว่าด้วยความรับผิดทางแพ่งต่อความเสียหายจากมลพิษน้ำมัน
(International Convention on Civil Liability for Bunker Oil Pollution
Damage, (CLC 2001))

อนุสัญญา CLC ได้ถูกจัดทำขึ้น
เพื่อให้มั่นใจว่าผู้ที่ได้รับความเสียหายจากมลพิษน้ำมันซึ่งเรือใช้เป็นเชื้อเพลิงจะได้รับการชดใช้ค่าเสียหายอย่างเพียงพอ
มีประสิทธิภาพ และด้วยความรวดเร็ว อนุสัญญา CLC
นี้ใช้บังคับสำหรับความเสียหายของมลพิษน้ำมันที่เกิดขึ้นภายในอาณาเขตประเทศของภาคีสมาชิก
รวมถึงในทะเลอาณาเขตและทะเลในเขตเศรษฐกิจจำเพาะของประเทศที่เป็นภาคีของอนุสัญญานี้

13. กฎระเบียบของภูมิภาค และกฎระเบียบของท้องถิ่นทั่วโลก

ธุรกิจการเดินเรือ อยู่ภายใต้กฎระเบียบและอนุสัญญาอื่นๆอีกมาก เช่น
พระราชบัญญัติพิทักษ์สิ่งแวดล้อมของสหรัฐอเมริกา (US Environment Protection Act
(EPA)) คำสั่งของสหภาพยุโรปเกี่ยวกับการเผาผลาญเชื้อเพลิงในเขตยุโรป ฯลฯ
ซึ่งกฎระเบียบเหล่านี้จะถูกปรับปรุงเพิ่มเติมอย่างต่อเนื่อง

ระบบการกำจัดและปลดปล่อยของเสียของสหรัฐอเมริกา US National Pollutant Discharge
Elimination System (NPDES) คือ
ระบบที่อยู่ภายใต้กฎระเบียบในส่วนของพระราชบัญญัติพิทักษ์สิ่งแวดล้อมของสหรัฐอเมริกา
เพื่อที่จะลดปริมาณมลพิษที่จะเกิดขึ้นในน่านน้ำของสหรัฐอเมริกา (ในระยะ 3 ไมล์ทะเล)
สำหรับเรือที่มีความยาวมากกว่า 79 ฟุต กฎข้อบังคับได้ออกเป็นเอกสารที่เรียกว่า “Vessel
General Permit (VGP)”
ซึ่งกฎข้อบังคับเหล่านี้เป็นส่วนที่เพิ่มเติมในกฎระเบียบระหว่างประเทศที่เกี่ยวกับสภาพแวดล้อม เช่น
MARPOL สำหรับ กฎข้อบังคับของ VGP ได้มีข้อกำหนดสำหรับเรือทุกลำ
เกี่ยวกับเทคโนโลยีและขอบเขตของการถ่ายเทของเสียทั้งหมด 26 ชนิด
รวมตั้งแต่เหตุการณ์ฉุกเฉินที่อาจจะเกิดขึ้นและการปฏิบัติงานตามปกติ นอกจากการถ่ายของเสีย
และกฎข้อบังคับพิเศษเหล่านี้แล้วยังได้มีการขยายกฎข้อบังคับให้ครอบคลุมถึงระบบการตรวจสอบ
ติดตาม การรายงานและเก็บบันทึกข้อมูล

ซึ่ง VGP ต้องตรวจสอบรายละเอียดของระบบการปกป้องสิ่งแวดล้อม
การฝึกอบรมลูกเรือและเก็บบันทึกข้อมูล ซึ่งกฎข้อบังคับเหล่านี้มีผลบังคับตั้งแต่ต้นปี ค.ศ. 2009
เป็นต้นมา

พระราชบัญญัติพิทักษ์สิ่งแวดล้อมของสหรัฐอเมริกาได้กำหนดให้ตั้งแต่วันที่ 1 กรกฎาคม 2555
เรือทุกลำจะต้องมีมาตรการควบคุมและจัดทำรายงานการดำเนินการป้องกันเรือจากเพรียง
(bio-fouling activity) ในขณะที่เดินเรืออยู่ในน่านน้ำของสหรัฐอเมริกา

ส่วนของสหภาพยุโรปเองก็ได้มีข้อกำหนดในเรื่องคุณภาพของน้ำมันเชื้อเพลิงที่ถูกเผาไหม้ภายในอาณาเขตของสหภาพยุโรป
ซึ่งยังต้องมีการพัฒนาและติดตามอีกต่อไป

14. การจัดการให้มีการตรวจเรือโดยรัฐเมืองท่า

เรือที่เข้าเทียบท่าในเมืองท่าของประเทศอื่นที่ไม่ใช่ประเทศที่เรือนั้นจดทะเบียนไว้
เรือลำดังกล่าวจะต้องได้รับการตรวจสอบตามบันทึกความเข้าใจของรัฐเมืองท่าในหลายภูมิภาค
หรือภายใต้ความรับผิดชอบของรัฐท้องถิ่น การตรวจสอบต่างๆเหล่านี้
มีเป้าหมายที่จะแยกแยะเรือที่ไม่ได้มาตรฐาน
และข้อบกพร่องที่สำคัญที่ผู้ตรวจสอบพบอาจส่งผลให้ถูกกักเรือ
จนกว่าข้อบกพร่องนั้นๆจะได้รับการแก้ไขจนถึงระดับที่พอใจ
นอกจากนั้นหน่วยงานของการตรวจเมืองท่ายังเป็นหน่วยงานที่รับเรื่องร้องเรียนจากคนประจำเรือเช่นกัน
ซึ่งเปรียบเสมือนผู้เป่าร้องเมื่อพบการกระทำอันเป็นการผิดกฎหมายของทางเรือ

[]โครงสร้างกลุ่มบริษัท

(3) โครงสร้างรายได้

โครงสร้างรายได้จากการดำเนินงานของบริษัทฯ และบริษัทย่อยในรอบ 3 ปีที่ผ่านมา

  (หน่วย: ล้านบาท)

+---------------------+-------+-------+-------+-------+-------+-------+
| งบกำไรขาดทุนรวม      | ปี     | ร้อยละ | ปี     | ร้อยละ | ปี     | ร้อยละ |
|                     | พ.ศ.  |       | พ.ศ.  |       | พ.ศ.  |       |
|                     |       |       |       |       |       |       |
|                     | 2555  |       | 2554  |       | 2553  |       |
|                     |       |       |       |       |       |       |
|                     |       |       |       |       | (     |       |
|                     |       |       |       |       | ปรับปร |       |
|                     |       |       |       |       | ุงใหม่) |       |
+---------------------+-------+-------+-------+-------+-------+-------+
| รายได้จากการเดินเรือ   | 3,4   | 9     | 3,0   | 8     | 2,9   | 8     |
|                     | 87.54 | 1.11% | 78.92 | 9.67% | 28.29 | 6.04% |
+---------------------+-------+-------+-------+-------+-------+-------+
| รายได้จากการให้บริการ  | 11.18 | 0.29% | 4.84  | 0.14% | 10.44 | 0.31% |
+---------------------+-------+-------+-------+-------+-------+-------+
| กำไรจากการขา        | 0.27  | 0.01% | 1.83  | 0.05% | 4     | 1     |
| ยเรือเดินทะเลและอุปกรณ์ |       |       |       |       | 38.38 | 2.88% |
+---------------------+-------+-------+-------+-------+-------+-------+
| กำไรจากการขายสัญ     | 3     | 7.98% | 3     | 9.30% | 0.00  | 0.00% |
| ญาสั่งต่อเรือเดินทะเลใหม่ | 05.46 |       | 19.17 |       |       |       |
| ตามสัญญา Novation    |       |       |       |       |       |       |
| Agreement           |       |       |       |       |       |       |
+---------------------+-------+-------+-------+-------+-------+-------+
| ดอกเบี้ยรับ            | 20.25 | 0.53% | 26.07 | 0.76% | 25.83 | 0.76% |
+---------------------+-------+-------+-------+-------+-------+-------+
| รายได้อื่น             | 3.32  | 0.08% | 2.68  | 0.08% | 0.42  | 0.01% |
+---------------------+-------+-------+-------+-------+-------+-------+
| รวมรายได้            | 3,8   | 10    | 3,4   | 10    | 3,4   | 10    |
|                     | 28.02 | 0.00% | 33.51 | 0.00% | 03.36 | 0.00% |
+---------------------+-------+-------+-------+-------+-------+-------+

หมายเหตุ: เนื่องด้วยมีการนำมาตรฐานการรายงานทางการเงินสากล (IFRS) มาใช้ในปี 2554
บริษัทฯ จึงได้ปรับปรุงงบการเงินปี 2553